Kecewanya Bila Tak Dilayan…Rupanya Anda Tak Kenal Jenis ‘Love Language’ Pasangan!

Pernah tak merasai pasangan seperti tidak menghargai cara anda mencurahkan kasih sayang kepada mereka? Kadang-kadang sampai terfikir apa lagi yang tak cukup sedangkan hari-hari sudah tunjuk rasa kasih sayang terhadap mereka. Sebenarnya, isu utamanya adalah perbezaan jenis love language.
Lazimnya pada awal perkahwinan sudah pasti banyak persamaan antara anda dan pasangan berkongsi. Namun, semakin lama mengenali, banyak perbezaan ketara yang muncul.

Baca juga: Teknik Berbincang Suami Isteri, Ini Petua 3 Waktu Terbaik! – Dato’ Dr. Fadzilah Kamsah
KETAHUI 5 JENIS LOVE LANGUAGE PASANGAN
‘Love language’ adalah bahasa cinta. Sebenarnya, apa yang membuatkan anda rasa dicintai adalah tidak sama dengan apa yang pasangan rasa. Satu kesalahan orang berkahwin adalah mereka cenderung menunjukkan kasih sayang dengan cara yang mereka mengharapkan daripada suami atau isteri.

Kesannya, apabila pasangan tidak memberi tunjuk balas yang diharapkan, anda sendiri berasa kecewa. Isunya bukan di atas keikhlasan cinta, tetapi anda dan pasangan hanyalah berkomunikasi menggunakan bahasa cinta yang salah. Ada 5 ‘love language’ yang perlu anda tahu demi menjadi pasangan yang terbaik. Jom cari tahu apa 5 bahasa cinta itu!

Love Language #1: Words of Affirmation
Pasangan suka dengan kata-kata galakan dan dorongan anda. Baginya, kata-kata itu adalah satu sokongan dan tanda anda menyampaikan rasa cinta kepada mereka. Kata-kata itu boleh jadi dalam apa-apa bentuk seperti pujian. Contohnya:

“Cantik awak hari ini”
“Terima kasih kerana masakkan untuk saya”

Anda boleh cuba fokus kepada penampilan, personaliti atau apa-apa yang pasangan sudah lakukan dalam rumah seperti mencuci pinggan untuk mula memuji mereka. Melalui kata-kata, mereka akan rasa dihargai.

Love Language #2: Physical Touch atau Sentuhan Fizikal
Dalam perkahwinan, ‘physical touch’ bermaksud pegangan tangan, kucupan, pelukan, hubungan seks, ataupun hanya dengan sandar kepala atas bahu ketika menonton ‘movie’ di rumah. Jika pasangan memberikan respon positif terhadap apa-apa yang melibatkan sentuhan, sudah pasti bahasa cinta mereka adalah ‘physical touch’!
Kadangkala, perbuatan ‘simple’ seperti memeluk pinggang pun boleh membuatkan pasangan anda bahagia jika ‘love language’ mereka adalah ‘physical touch’!

Love Language #3: Quality Time atau Masa Berkualiti Bersama
Walaupun hari-hari jumpa, tetapi pasangan masih tidak puas hati dengan apa yang telah anda lakukan. Pelik, kan? Bahasa cinta yang ketiga ini adalah pasangan suka mempunyai masa yang berkualiti bersama anda. Namun, masa berkualiti itu mestilah dipenuhi dengan sepenuh perhatian kepada mereka, bukanlah hanya sekadar meluangkan masa bersama!
Contohnya, pandang ke arah mata mereka ketika melakukan apa-apa aktiviti. Dengar apa yang mereka celotehkan. Oleh itu, mereka akan rasa masa yang terluang bersama anda adalah berkualiti.
Ingat, walaupun berada dalam rumah yang sama, namun jika tidak diberi perhatian kepada mereka, sudah pasti pasangan akan merasakan anda tidak luang cukup masa bersama.
Love Language #4: Act Of Service
Pasangan rasa disayangi apabila anda melakukan sesuatu yang mereka sukai. Contohnya seperti masak, basuh baju, mop lantai, tukar lampin anak dan banyak lagi.
Melalui tindakan anda, mereka berasa dihargai sebagai pasangan. Pernah dengar “actions speak louder than words”? Pepatah inilah yang paling kena dengan apa yang mereka mahukan daripada pasangan!

Love Language #5: Menerima Hadiah
Jika pasangan anda suka menerima hadiah, maka ‘love language’ ini adalah bahasa cinta dia. Namun, hadiah itu bukanlah setiap masa perlu mahal atau berjenama, kadang-kadang pemberian surat pun cukup untuk buat pasangan rasa dicintai dan dihargai!
Sebenarnya, apa yang pasangan hargai adalah ‘moment’ anda mengingati mereka ketika membeli hadiah! Hadiah itu bukanlah penting sangat, tetapi ingatan kepada mereka adalah apa yang pasangan idamkan.
Jadi, bolehlah anda cuba mana-mana ‘love language’ bersama pasangan. Jika mendapat respon positif, maka itulah ‘love language’ mereka! Semoga perkahwinan anda lebih bahagia dan kekal hingga ke akhir hayat.
Sumber: Focus On The Family


#LoveYouTu: Media Prima Lancar Kempen Tahun Baharu Cina 2023, Memang Syok!

Bersempena dengan sambutan Tahun Baharu Cina 2023 yang bakal tiba pada 22 Januari 2023, Media Prima Berhad menerusi 8TV, saluran bahasa Cina No. 1 di Malaysia dengan kerjasama saluran radio 8FM, portal video Tonton, rangkaian TV beli-belah WOWSHOP, laman portal Rojaklah, Viralcham dan Tantannews (TTN) telah melancarkan kempen Tahun Baharu Cina 2023 #LoveYouTu untuk menyebarkan keriangan serta membina semangat baharu dalam menempuhi tahun baharu ini.
Baca juga: Media Prima Kekal Bertahan, Raih Keuntungan Positif Selepas 9 Bulan Bersaing!

MEDIA PRIMA LANCAR KEMPEN TAHUN BAHARU CINA 2023

Pelancaran kempen #LoveYouTu berlangsung di The Westin Kuala Lumpur pada malam ini. Acara tersebut disiarkan secara langsung di 8TV dan strim secara langsung di portal video www.tonton.com.my dan juga laman sosial rasmi Facebook di 8TV, 8FM, WOWSHOP, Rojaklah, Viralcham dan TTN.

Media Prima juga tidak ketinggalan untuk melancarkan album Tahun Baharu Cina bertemakan #LoveYouTu, memperkenalkan maskot CNY 2023, cenderahati eksklusif serta memperkenalkan 24 orang CNY Buddies 2023 yang terdiri daripada personaliti TV, penyampai radio dan selebriti popular iaitu Owen Yap, Ong Ching Yee, Rickman Chia, Orange Tan, Tan Ley Teng, Natalie Ng, Ash Lu, Jan Chin, Desmond Tey dan ramai lagi.

Kempen #LoveYouTu kembali dengan penganjuran acara padang yang menyeronokkan bersama dengan penonton setia 8TV setelah penularan Covid-19 semakin reda pada masa ini. Dimulakan dengan sesi jelajah CNY Truck ke beberapa lokasi strategik Malaysia bermula bulan Disember dimana program variasi ‘CNY Fun Together’ akan mengadakan siri rakaman khas bersempena dengan kempen CNY 2023.
Selain itu, kempen #LoveYouTu menampilkan barisan CNY Buddies 2023 dan selebriti popular bakal mengembara ke Ipoh, Perak dan Melaka pada bulan Januari 2023 untuk merasai kehangatan dan kemeriahan sambutan CNY 2023 bersama masyarakat tempatan!
SAMBUTAN TAHUN BAHARU CINA LEBIH MERIAH!

Sambutan Tahun Baharu Cina pasti lebih meriah dengan dendangan lagu – lagu CNY. Album Tahun Baharu Cina 2023 memuatkan dua buah lagu iaitu “Huo Li Man Fen Love You Tu” yang dinyanyikan oleh kesemua CNY Buddies 2023 dan juga lagu remake “Reunion Dinner 2023” yang dinyanyikan oleh barisan penyampai Mandarin News 8TV.
Jom kita sambut cabaran #LoveYouTu Dance Challenge di laman Instagram! Rakamkan video tarian anda dengan menggunakan 15 saat daripada bahagian korus lagu tema CNY 2023 dan muat naik ke Instagram. Video-video yang terpilih bakal menerima hadiah misteri.


LPPKN: Masalah Kesuburan Lelaki Di Malaysia Semakin Meningkat

Menurut sebuah artikel terbaru dari BERNAMA bertarikh 12 Julai hari ini, masalah kesuburan dalam kalangan lelaki di negara ini didapati semakin meningkat dan turut menyumbang kepada peningkatan masalah kesuburan dalam pasangan berkahwin.
Hal ini disuarakan oleh Ketua Pengarah Lembaga Penduduk dan Pembangunan Keluarga Negara (LPPKN) Abdul Shukur Abdullah.

Masalah Kesuburan Mungkin Tidak Disedari Oleh Lelaki
Berdasarkan data LPPKN bagi tempoh 2010 hingga 2019, kira-kira 60 peratus ujian analisis sperma mencatatkan keputusan abnormal.

“Memandangkan 95 peratus lelaki dapat menjalinkan hubungan seksual secara normal, mereka tidak sedar bahawa mereka mungkin mengalami masalah kesuburan,”.

Abdul Shukur turut menambah bahawa satu kajian antarabangsa mendapati masalah ini semakin meningkat dalam tempoh 20 tahun kebelakangan ini dan isu itu membabitkan tujuh peratus populasi lelaki dunia.
“Tahap kesuburan dalam kalangan lelaki berumur kurang dari 30 tahun juga telah menurun sebanyak 15 peratus,” katanya.
Menurutnya isu kesuburan lelaki ini secara langsung menyumbang kepada peningkatan masalah kesuburan dalam kalangan pasangan berkahwin berdasarkan dapatan Kajian Penduduk dan Keluarga Malaysia yang menunjukkan peningkatan dari 6.9 peratus pada 2004 kepada 8.6 peratus pada 2014.
“Angka ini dijangka mencecah 10 hingga 12 peratus, iaitu menghampiri kadar global iaitu 10 ke 15 peratus sekarang,” katanya, menambah senario itu suatu yang membimbangkan kerana boleh membawa kepada penguncupan generasi akan datang yang menjadi tonggak pembangunan negara pada masa depan.
Foto Kredit: hmetro.com.my
Punca & Faktor Yang Mempengaruhi Kesuburan Lelaki
Antara faktor yang menyumbang kepada isu kesuburan lelaki ialah

masalah psikoseksual seperti kurang nafsu seks
keabnormalan penghasilan dan fungsi sperma akibat defek genetik,
penyakit kencing manis
jangkitan seperti mumps (beguk),
masalah varikosel (salur darah berpintal)
mati pucuk
ejakulasi pramatang
ejakulasi ke dalam pundi kencing
sekatan pada testis
kerosakan organ reproduktif

“Masalah kesuburan ini juga boleh disebabkan oleh faktor persekitaran iaitu pendedahan berlebihan kepada bahan kimia, radiasi, suhu panas, asap tembakau, kafein, dadah rekreasi selain kerosakan pada testis akibat kanser atau rawatannya,” kata Abdul Shukur.

Rawatan Di LPPKN Untuk Para Suami
Mengenai rawatan, beliau berkata LPPKN akan memberikan kaunseling kepada suami yang mengalami masalah seksual selain disaran mengambil ubat dan makanan tambahan tertentu jika perlu.
Bagi lelaki yang menghadapi masalah sperma abnormal, mereka akan dirawat dengan ubat-ubatan terlebih dahulu dan jika gagal akan dirawat menerusi Intracytoplasmic Sperm Injection (ICSI) iaitu kaedah Teknologi Bantuan Konsepsi (ART) atau Rawatan Bayi Tabung Uji.
Abdul Shukur berkata data LPPKN dari 2010 hingga 2019 menunjukkan 75 peratus klien menjalani rawatan ART dengan 80 peratus daripadanya merekodkan persenyawaan.
Pada masa sama, kerjasama dalam kalangan suami bagi pasangan yang mendapatkan perkhidmatan di klinik LPPKN adalah sangat baik, iaitu 100 peratus hadir bersama pasangan dan menjalani rawatan seperti yang disyaratkan oleh lembaga itu.
“Ini menunjukkan persepsi kaum lelaki tentang masalah kesuburan semakin berubah dan kesedaran mereka dalam hal ini semakin meningkat,” katanya.
Panduan Mendapatkan Perkhidmatan Subfertiliti LPPKN
Berikut dilampirkan juga maklumat lengkap tentang rawatan kesuburan di LPPKN.

*Sumber: Norsyafawati Ab Wahab, BERNAMA


LRT, MRT, Monorel & Bas RapidKL Mula Operasi Jam 4.30 Pagi Sempena Hari Kebangsaan

Satu berita gembira diumumkan oleh syarikat pengelola pengangkutan awam, Rapid KL di mana sempena sambutan Hari Kemerdekaan 2022 pada 31 Ogos ini, semua perkhidmatan merangkumi LRT, MRT, Monorel dan bas akan bermula pada jam 4.30 pagi sehingga 11.30 malam.
Baca juga: 4 Negeri Diramal Hujan Sepanjang Hari Merdeka, Hati-Hati!

LRT, MRT, MONOREL & BAS RAPIDKL MULA OPERASI JAM 4.30 PAGI SEMPENA HARI KEBANGSAAN
Pengumuman itu dikongsi di laman Instagram dan Facebook rasmi milik Rapid KL dengan memaparkan poster jadual perjalanan setiap pengangkutan awam.
Sempena sambutan Hari Kebangsaan Malaysia, perkhidmatan bas Rapid KL bagi laluan terpilih akan beroperasi seawal jam 4.30 pagi pada 31 Ogos 2022. Rujuk poster di bawah untuk maklumat lanjut.

Waktu operasi tren sempena Hari Kebangsaan akan bermula pada 4:30 pagi. Ayuh #KeluargaMalaysia, jom gunakan pengangkutan awam pada 31 Ogos untuk pergi ke Dataran Merdeka (atau ke mana-mana sahaja). Sila rujuk poster untuk maklumat lanjut.

Bagi mengelakan kesesakan lalu lintas, orang awam dinasihatkan supaya menggunakan pengangkutan awam berikutan sebanyak 18 jalan ditutup sempena Hari Merdeka.
Sumber: My RapidKL


Tak Payah Hadiah Mahal-Mahal, Tak Susah Pun Nak Bahagiakan Isteri, Ikut Saja Cara Ini

Tidak dinafikan, menggalas tanggungjawab sebagai seorang ibu bukanlah semudah yang disangka. Tidak ternilai kepenatan mereka dalam melaksanakan tugas demi menjamin kebahagian si anak.
Jadi, bagi menghargai penat lelah insan bergelar emak, setiap kali sambutan Hari Ibu, pasti ramai yang terfikir-fikir hadiah bersesuai untuk diberikan kepada insan tersayang.

Baca juga: Confirm Tak Cari Lain, Ini 29 Tips Untuk Jadi Isteri Kesayangan Suami
TAK PERLU HADIAH HARI IBU MAHAL-MAHAL, INI YANG IBU MAHUKAN
Rata-rata akan memilih barangan seperti jam tangan, beg, kasut dan sebagainya. Walau bagaimanapun, menjengah ke Facebook milik Adlil Rajiah, rupa-rupanya bukan itu yang diinginkan oleh para ibu di luar sana.

Menerusi perkongsian itu, dapat dilihat bahawa mereka bukanlah menginginkan kemewahan atau hadiah tetapi cukuplah hanya masa bersendirian tanpa perlu menjalankan tugas hakiki sebagai seorang ibu.

“Me time tanpa rasa bersalah sebab tinggalkan anak-anak dekat rumah,” jelas seorang ibu.

Ini begitu bermakna bagi semua ibu di luar sana kerana itulah cara menghargai diri sendiri setelah penat seharian melakukan kerja rumah.
Selain itu, ada juga yang turut meluahkan rasa ingin bercuti bersama suami dan anak-anak. Hal ini demikian kerana, si iby berasa terlalu ‘lama’ berada di rumah.
Jadi, wahai suami-suami budiman sekalian, tak susah pun untuk bahagiakan isteri dengan berikan some me-time tanpa anak-anak sekali sekala.
Terima kasih kerana menjadikan dunia ini lebih bermakna setiap hari dengan kasih sayang, semangat dan kekentalanmu. Semoga syurga ganjaran terbaik buat anda para ibu.
Baca juga: Ibu GAGAL Dapat Hak Jagaan Anak Lepas Cerai? Ini 5 Sebabnya!
Sumber: Facebook Adlil Rajiah


Luangkan Masa Cuti Sekolah Bersama Anak Di 5 ‘Play Centres’ Yang Unik & Menyeronokkan Ini!

Dah cuti sekolah dan hujung minggu pun dah nak dekat ni, jadi anda sekeluarga nak ke mana? Kalau masih buntu nak ke mana tu, apa kata anda luangkan masa sekeluarga di 5 tempat permainan yang sangat bagus untuk perkembangan minda anak-anak. Bukan sahaja menyeronokkan malah mempunyai unsur-unsur pendidikan untuk si manja!
1.The Kingdom/ The Parenthood di Sunway Putra Mall
theparenthood.com.myw

Mula dibuka pada tahun 2015, The Kingdom yang terletak dalam Sunway Putra Mall ini menjadi tempat tumpuan ibubapa membawa anak-anak bermain. Walaupun telah 3 tahun beroperasi, fasiliti di tempat ini masih seperti baru. Menjadikan laman permainan mengikut tema British dimana anda boleh lihat binaa seakan-akan istana! Bukan itu sahaja, anak-anak pasti akan teruja kerana ada aktiviti lain yang mereka boleh buat seperti flying fox, trampoline, dan ‘mandi’ dalam ball pool yang sememangnya menyeronokkan! Ada zon bermain PS4 juga tau.
theparenthood.com.my

2. Starz Light Kids di Avenue K
www.facebook.com/pg/starlightkidsmy

Ada dalam kalangan anak anda yang minat dengan angkasa lepas atau sains? Jadi, disinilah tempatnya untuk anda bawa anak-anak meluangkan masa hujung minggu! Buat anda yang mahu biasakan anak-anak dengan alam galaksi dan sains, berkunjung ke Starz Light Kids ini akan membuka minda mereka. Bukan itu sahaja, fasilit di sini turut mengasingkan laman permainan untuk kanak-kanak yang berbeza umur.
www.facebook.com/pg/starlightkidsmy
3. Dreamworld Playland di Starling Mall
www.facebook.com/pg/dreamworldplayland
Baru sahaja dibuka pada pertengahan tahun ini, Dreamworld Playland yang terletak di Starling Mall, Uptown Damansara bakal menjadi salah satu tempat tumpuan untuk ibubapa menghabiskan masa cuti sekolah. Bertemakan ais dan warna biru, anak-anak anda akan merasa seolah-olah berada di kutub utara! Masuk sahaja ke Dreamworld ini, anak-anak perlu memakai sarung tangan sejuk dan ibubapa dinasihatkan untuk membawa stokin untuk menjamin keselesaan mereka!
www.facebook.com/pg/dreamworldplayland
4.Kids e-World di The Gardens/Mid Valley
www.facebook.com/pg/kidseworld
Anak-anak pasti akan teruja jika anda menghabiskan masa cuti sekolah di Kids e-World di The Gardens ini. Mempunyai fasiliti dan kelengkapan mainan yang pelbagai, lokasi ini juga telah menarik perhatian ramai keluarga yang berada di sekitar kawasan Kuala Lumpur dan Selangor. Mempunyai ruang yang luas termasuklah ada ‘basketball court’ akan menambah lagi keterujaan anak-anak dan juga ibubapa.

5. Dino Gym di Komtar Pulau Pinang
www.facebook.com/pg/dinogym
Jom kita ke luar kawasan Kuala Lumpur dan Lembah Klang iaitu melawat ke Pulau Pinang! Berlokasi di The Top, Komtar iaitu di tingkat 5, Dino Gym mempunyai segala kelengkapan permainan yang akan membuat anak anda sentiasa sibuk. Mempunyai fasiliti seperti jambatan bertali dan memanjat dinding, mesti anak akan bersuka-ria di dalam laman permainan ini bersama rakan-rakan baharu!

Jadi, dah tahu nak kemana cuti sekolah ini? Selamat berjalan-jalan ya!
Sumber : KL Kids Family City Guide


Luas & Jimat Petrol – Patutlah Rakyat Malaysia Suka Sangat Dengan Honda City!

Kalau sembang bab kereta, kami yakin orang Malaysia kebanyakkannya memang suka kereta jenis sedan. Salah satu sebabnya ialah kerana ruang kabin dan but luas. Ciri ini memang sesuai sangat dengan orang kita yang suka pergi bercuti ramai-ramai.
Selain menjadikannya sebagai kereta keluarga, tak keterlaluan rasanya kalau admin katakan kereta sedan adalah pilihan terbaik kerana anda tetap nampak bergaya walaupun masih bujang. Di Malaysia, antara kereta sedan yang sangat popular ialah Honda City! Hm.. Dengar kata Honda City jimat minyak, betul ke?

Haa.. Kalau anda nak tahu apa kelebihan kereta Honda City, baca artikel ni sampai habis tau.

1. Reka bentuk evergreen !
Tak dapat dinafikan, ini antara kriteria utama kenapa pembeli Malaysia memilih Honda City. Kereta ni bukan saja menawarkan reka bentuk moden, tapi ia juga boleh dikatakan menepati citarasa rakyat Malaysia yang suka dengan gaya kereta boxy atau bersegi. Pendek kata, reka bentuk Honda City memang evergreen lah.

2. Jimat petrol
Susah la nak dengar pemilik Honda City mengadu kereta mereka cepat habis minyak kan? Ya, ini salah satu sebab utama kenapa orang Malaysia jatuh cinta dengan Honda City. Kalau anda nak tahu, model sedan Honda memang terkenal dengan ciri penjimatan bahan api.
Honda City ialah salah satu model yang diiktiraf sebagai kenderaan cekap tenaga (EEV). Sedan ini menawarkan penjimatan sehingga 5.7 liter petrol untuk setiap 100km perjalanan tau. Selain itu, prestasi yang ditawarkan Honda City juga pasti memuaskan hati anda. Ia mampu dipandu hampir ke mana saja destinasi dengan mudah dan bersahaja.

Walaupun ruang kabin penuh dengan penumpang dan muatan barang, kuasa yang dibekalkan dengan 120ps dan tork 145Nm sentiasa mencukupi, malah antara yang terbaik dalam kelasnya. Honda City dikuasakan dengan enjin 1.5 liter i-VTEC dan dipadankan pula dengan kotak gear CVT. Rangkaian kuasa itu bukan saja menjimatkan, malah menawarkan pemanduan yang senyap dan lancar.
3. Praktikal dan sesuai untuk mereka yang berkeluarga
Macam admin cakap awal tadi, antara sebab utama kenapa orang Malaysia gemar membeli sedan adalah kerana ruang yang ditawarkan luas. Untuk pengetahuan anda, pasukan jurutera Honda memang bijak memaksimumkan ruang dalam setiap model keluarannya.

Honda City tak terkecuali. Sedan ini menawarkan ruang kargo mencecah 536 liter dan boleh dikatakan ia paling besar dalam kelasnya. Tambahan pula, kerusi penumpang bahagian belakang boleh dilipat jika anda perlukan tempat penyimpanan yang lebih besar. Pendek kata, memang praktikal dan versatil!

Kami yakin anda yang berkeluarga pasti berpuas hati dengan ruang kabin dan kargo yang ditawarkan Honda City ni. Ditambah pula penyaman udara untuk penumpang belakang, perjalanan seisi keluarga anda pastinya lebih selesa dan nyaman.

4. Servis dan waranti terbaik
Pengalaman servis yang memuaskan hati menjadi sebab ramai pelanggan Honda baharu dan lama memilih untuk kekal dengan Honda. Inilah salah satu rahsia kenapa Honda terus menjadi pilihan rakyat Malaysia. Kalau anda nak tahu, semua kenderaan baharu daripada Honda Malaysia, termasuklah model Honda City didatangkan dengan waranti 5 tahun, tanpa had perbatuan dan hingga 6 kali caj buruh percuma tau.

Honda Malaysia turut menawarkan Pelan Insurans Plus Honda (HiP) dengan perlindungan menyeluruh 24 Jam, merangkumi aspek keselamatan, perlindungan dan penjimatan seperti perkhidmatan tunda dan bantuan jalanan 24 jam, 100 peratus ganti rugi akibat kecurian, kemalangan rosak penuh (total-lost), dan lain-lain.
Berdasarkan pengalaman admin sendiri, perkhidmatan di Pusat Servis juga tak pernah mengecewakan. Ruang menunggu yang disediakan cukup selesa, tempoh servis mengikut masa dan berjadual, dan kualiti servis terbaik dengan bantuan profesional. Pendek kata perkhidmatan daripada Honda memang terbaiklah!
5. Harga mampu milik
Kalau nak dibandingkan dengan segala ciri dan kelebihan yang ada pada Honda City, harga yang ditawarkan oleh Honda Malaysia adalah sangat berpatutan iaitu bermula serendah RM73,836 sahaja. Memang berbaloi!

Masih mencari sedan idaman anda? Honda City kan ada!
Ya, tak perlu susah hati lagi, Honda City kan ada! Boleh dikatakan semua ciri-ciri kereta sedan idaman rakyat Malaysia ada pada Honda City ni tau. Memang lengkap dan sempurna.

Dan berita gembira untuk rakyat Malaysia, kalau anda beli kereta Honda sekarang, anda boleh nikmati macam-macam ganjaran bernilai sehingga RM10,000 seperti Rebat Berganda, Bonus Ekstra bernilai RM888 dan Hadiah Ekslusif tau.
Jadi tunggu apa lagi tu? Jom ke bilik pengedar sah Honda sekarang dan rebut peluang untuk pandu uji Honda City serta rasai sendiri pengalaman pemanduan yang berbeza. Manalah tahu berkereta baru pula anda sempena Tahun Baru Cina nanti.
Sebarang maklumat lanjut, anda boleh layari laman sesawang Honda hari ini juga!
Sumber rujukan: Pandu Laju


Kalau Luka Jahitan Bersalin Terbuka, Apa Perlu Buat?

Luka Jahitan Bersalin
Saya sering membaca dan terdengar luahan dari rakan-rakan saya yang melahirkan anak secara normal. Selepas beberapa hari luka episiotomi mereka terbuka. Saya akui, saya melahirkan anak secara pembedahan.
Jadi saya tidak tahu bagaimana cara untuk menjaga luka episiotomi. Mungkin kes luka episiotomi terbuka ini jarang berlaku. Jika berlaku, mungkin akan rasa gatal yang teramat sangat. Juga boleh rasa sakit yang berdenyut-denyut. Untuk kes yang lebih ekstrim, boleh jadi bengkak dan bernanah.

Namun sebagai bakal ibu, ilmu ini amat penting jika berlaku perkara yang tidak diduga selepas melahirkan anak nanti. Tidak kira bersalin normal atau pembedahan (czer), sila ambil tahu perkara ini.

Apakah luka episiotomi?
Bagi yang masih kabur-kabur, episiotomi adalah teknik memotong di bahagian kemaluan yang dinamakan perinium, terletak di antara faraj dan dubur. Dalam bahasa biasa, luka jahitan bersalin. Ia di lakukan bagi memudahkan laluan bayi. Selepas selamat bersalin, luka tersebut akan dijahit semula dan benang jahitan itu akan luruh sendiri selepas beberapa hari.

Tips penjagaan luka episiotomi
Foto Kredit: foxnews.com
Di sini saya kongsikan beberapa langkah mudah penjagaan luka episiotomi atau luka jahitan bersalin yang saya ambil dari FB Dr. Hana seorang pegawai perubatan  di Kementerian Kesihatan Malaysia.

Pastikan HYGIENE yang terjaga – bersihkan luka setiap kali selepas ke tandas & tukar tuala wanita dengan kerap (lalukan air bersih kepada luka, ‘dap’ dengan tisu bersih untuk keringkan dan jangan ‘rub’ luka tersebut)
Jika berpeluang, ambil masa dalam sehari untuk membiarkan luka TERDEDAH supaya luka mengalami pengudaraan (ventilation) yang baik
SITZ BATH – iaitu rendaman air garam – ambil segenggam garam dan larutkan dalam satu jag air panas, kemudian campurkan dengan air biasa supaya campuran tersebut menjadi suam dan tuangkan di dalam besen. Duduk di dalam besen tersebut selama 10-15 minit (seperti dalam gambar di bawah).
Elakkan SEMBELIT (minum banyak air dan makanan yang kaya dengan fiber) – kerana kerap meneran semasa membuang najis boleh mengakibatkan luka meregang dan terbuka.
Makan makanan yang berkhasiat bagi mendapatkan NUTRIEN penting untuk penyembuhan luka.
Lakukan senaman KEGEL’S iaitu senaman kemutan untuk menguatkan semula otot-otot pelvis.
Jika luka mengeluarkan cecair berbau atau bernanah segera dapatkan rawatan.

Akhir kata
Penjagaan luka selepas bersalin agak mengambil masa. Elakkan diri dari melakukan kerja berat. Ambil masa untuk rehat dengan sepenuhnya semasa proses berpantang. Pantang elok-elok, kerana luka jahitan bersalin boleh jadi lambat sembuh. Jika mahu cepat sembuh, ikut kata doktor.
Harapan kami semoga perkongsian tentang luka jahitan bersalin ini bermanfaat.
Semoga Allah membalas pengorbanan dan kesabaran ibu-ibu berlipat kali ganda.
Sumber: Facebook page Dr. Hana


Kalau Ada Luka Bau Busuk Di Kaki Kena Hati-Hati, Mungkin Sebab Kencing Manis

Luka kencing manis di kaki adalah komplikasi yang biasa berlaku sekiranya anda penghidap penyakit kronik tersebut. Kudis boleh terbentuk apabila tisu kulit rosak dan menjejaskan lapisan di bahagian bawah.
Untuk penjelasan lanjut mengenai luka kencing manis, ikuti perkongsian di bawah.

Baca juga: 10 Manfaat Berjalan Kaki Yang Anda Tak Sangka, Dah Tahu Ini Mesti Buat Ya!
TANDA LUKA KENCING MANIS DI KAKI, JANGAN ABAIKAN

Tanda-tanda luka di kaki akibat diabetes tidak selalu jelas. Ini kerana kadang-kadang tiada sebarang gejala sehingga luka dijangkiti.

Walau bagaimanapun, beberapa ciri luka di kaki anda perlu perhatikan adalah:
1. PERUBAHAN KULIT & KUKU KAKI
Ciri utama yang perlu diperhatikan adalah perubahan pada kulit atau kuku kaki.
2. ADA KELUAR NANAH
Jika luka dijangkiti, biasanya nanah dan cecair pekat akan keluar daripada luka.
3. LUKA BERBAU BUSUK
Luka pada kaki akibat kencing manis juga boleh mengeluarkan bau yang mengganggu kerana terlalu busuk.
4. SAKIT, BENGKAK & KEMERAHAN
Sekiranya luka di kaki menyakitkan, kemerahan dan bengkak, itu mungkin disebabkan diabetes.
5. ADA ESCHAR
Buat anda yang tak tahu, eschar adalah tisu hitam yang terbentuk di sekeliling luka. Ini kerana kekurangan darah sihat di kawasan luka tersebut.
PUNCA BERLAKUNYA ULSER KAKI DIABETES
Luka atau ulser pada bahagian kaki untuk penghidap diabetes biasanya disebabkan oleh:

Gula dalam darah tinggi (hiperglisemia)
Kerosakan saraf
Kaki luka

Tahap glukosa tinggi boleh menyebabkan kerosakan saraf yang dipanggil neuropati. Keadaan ini boleh berlaku di mana-mana bahagian badan, tetapi paling kerap berlaku di bahagian kaki.
Kerosakan pada saraf ini boleh menyebabkan kebas dan membuatkan penghidap diabetes tidak menyedari ada luka di kaki.
Selain itu, diabetes juga boleh menjejaskan aliran darah. Orang yang menghidap diabetes lebih berkemungkinan menghidap penyakit arteri periferal iaitu arteri menjadi sempit atau tersumbat.

TIPS ELAK LUKA KAKI AKIBAT DIABETES
Luka di kaki akibat kencing manis boleh dielakkan dengan memastikan paras gula dalam darah kekal stabil. Selain itu, anda juga boleh cuba tips di bawah:

Basuh kaki anda setiap hari
Potong kuku kaki dengan kerap tetapi jangan terlalu pendek
Pastikan kaki kering
Tukar stoking dengan kerap
Pakai kasut yang sesuai

Jangan lupa dapatkan nasihat dan rawatan doktor untuk mengelakkan sebarang kejadian yang tidak diingini berlaku.
Semoga bermanfaat dan jaga kesihata diri.
Baca juga: Anda Boleh Terkena Penyakit Ini Kalau Makan Garam Lebih 2 Sudu Setiap Hari, Bahaya!
Sumber: Healthline & Michigan Medicine


Lukisan Mural Sabah Kenji Chai x HOTLINK Kini Di METAVERSE!

Jenama telekomunikasi terkenal Hotlink sememangnya tidak lagi asing di kalangan rakyat Malaysia dalam menyediakan perkhidmatan yang terbaik.
Bukan sahaja menyediakan pelan yang menarik, tetapi jenama ini juga kini menjadi sebuah platform yang membantu individu untuk merealisasikan impian mereka dan menghargai keunikan setiap negeri di Malaysia.

Istimewa kali ini, Hotlink melancarkan kempen #BikinSampaiJadi iaitu kolaborasi bersama artis tempatan untuk menyerlahkan bakat seni mereka serta memberikan penghormatan kepada warisan dan budaya negeri mereka juga.

Mural besar di Wisma Sabah

Untuk kempen kali ini, Hotlink menampilkan lukisan grafiti hasil karya anak kelahiran Sabah yang bertaraf antarabangsa, Kenji Chai. Hasil karya seni Kenji boleh dilihat di serata dunia termasuk Malaysia dan terbaharu, di dinding luar Wisma Sabah berhadapan Pusat Beli Belah Suria Sabah.

Tiga haiwan terpantas menjadi ilham lukisan mural

Berkonsepkan “Only the Strong Survive” dengan setiap karakter haiwan terpantas di laut, udara dan darat, Kenji melakar tiga jenis haiwan iaitu ikan marlin hitam, burung falko dan harimau bintang sebagai idea mural di Sandakan.
Dikenali sebagai jenama yang pantas dan mempunyai rangkaian yang kukuh, kombinasi sempurna ini seiring dengan karakter mural yang dilakar oleh Kenji bersama Hotlink!
Ilustrasi Kenji untuk mural ini diinspirasi dari alam semula jadi kerana bagi Kenji, orang Sabah sangat dekat dengan alam semula jadi dan keunikan ini perlu dilindungi.
Pengalaman semasa membesar di Sandakan jadi inspirasi mural

Pengalaman dibesarkan di Sandakan menjadi salah satu inspirasi Kenji dalam berkarya untuk #BikinSampaiJadi.
“Semasa saya darjah 3, saya dah tahu yang saya suka melukis. Jadi saya mula melukis beberapa watak kesukaan saya seperti Ninja Turtles dan Street Fighter di buku saya.
Rasanya menakjubkan, seolah-olah waktu berhenti dan saya hanya menghayati saat itu. Apabila saya mula melukis, saya ingatkan saya hanya melukis selama 5 minit tapi sejurus sahaja loceng berbunyi saya kembali ke realiti.

Saya nak abadikan perasaan itu dan kongsi dengan orang ramai dan ingatkan mereka bahawa saat itu juga merupakan saat terindah dalam hidup kita.” – Kenji
#BikinSampaiJadi secara tidak langsung meringkaskan kisah perjalanan Kenji menjadi seorang artis grafiti antarabangsa.  Dari anak seni jalanan yang tidak dikenali dan sekarang hasil karyanya diiktiraf dunia!
Hotlink x Kenji Chai di Platform Metaverse!

Untuk pengetahuan anda, mural #BikinSampaiJadi adalah kolaborasi eksklusif projek NFT bersama Hotlink!
Hotlink juga berkerjasama dengan pelukis grafiti untuk membawa karya seni kepada bentuk digital di Metaverse melalui Non-Fungible Token (NFT). Jenama ini juga memberi ruang untuk artis tempatan membawa keunikan budaya tempatan dalam bentuk digital melalui NFT.
Berkarya Tanpa Ada Batasan Dengan Hotlink Prepaid!

Bertepatan dengan #BikinSampaiJadi yang menjadi penggalak dan pendorong semangat yang berterusan kepada setiap individu agar tidak mudah berputus asa, Hotlink Prepaid Pantas juga membolehkan anda berkarya dan mencari ilham tanpa ada batasan dengan kelajuan internet dan rangkaian yang kukuh!
Lepas ini, lebih ramai artis tempatan bakal lahir untuk mengekspresikan diri mereka dalam bentuk karya seni digital. Paling best kepantasan internet dengan harga serendah RM2 je! Menarik betul!
Apa lagi yang anda tunggu, jom layan video  #BikinSampaiJadi Caraku bersama Kenji Chai dibawah! Untuk maklumat lanjut tentang pelancaran NFT Kenji, layari laman sesawang Hotlink!


Luluh Hati Ibu Bila Anak Tunggal Usia 4 Bulan Meninggal Dunia Di Rumah Pengasuh

Kejadian terbaharu di Seremban, Negeri Sembilan apabila seorang ibu tidak dapat menahan sebak ketika mengetahui anak tunggalnya yang berusia empat bulan meninggal dunia. Hal tersebut selepas disedari anaknya berada dalam keadaan lemah di rumah pengasuhnya di sebuah taman di Senawang.
Baca juga: Wanita Menyesal Rampas Suami Orang, Disangka Kaya Rupanya Semua Harta Isteri Pertama

DIMAKLUM PENGASUH ANAK DALAM KEADAAN LEMAH
Foto: Sinar Harian
Lilis Handayani Sukran, 24, memberitahu, dia bergegas ke kediaman pengasuhnya sebaik dimaklumkan anak perempuannya dalam keadaan lemah.

Menurut laporan Sinar Harian, ibu tersebut baru sahaja sebulan menghantar anaknya kepada pengasuh berkenaan ketika ditemui di Jabatan Forensik Hospital Tuanku Jaafar (HTJ) Seremban.

Bapa saudara mangsa, Nashrullah Mohd Non, 32, anak saudaranya itu merupakan cucu bongsu dalam keluarganya.
“Buat masa ini kami belum mendapat keputusan bedah siasat dan mungkin diketahui dalam masa terdekat. Jenazahnya akan dikebumikan di Tanah Perkuburan Islam Felda Lui Muda, Jempol, petang ini,” katanya.
Sebelum itu, Ketua Polis Daerah Seremban, Asisten Komisioner Nanda Maarof berkata, dalam kejadian pada jam 4.40 petang semalam, ibu mangsa yang berada di tempat kerja menerima panggilan telefon daripada pengasuh memintanya datang segera ke kediamannya di Senawang di sini kerana bayi itu dalam keadaan sangat lemah dan wajahnya pucat.

“Ibunya mendapati keadaan wajah anaknya telah pucat dan tiada tindak balas apabila dia cuba mengejutkannya.
“Bayi itu kemudiannya dihantar ke HTJ Seremban untuk mendapatkan rawatan disahkan meninggal dunia 30 minit kemudian,” katanya.
Katanya, punca kematian belum diketahui dan kes diklasifikasikan sebagai mati mengejut (SDR) sehingga laporan keputusan bedah siasat diperoleh.
Sumber: Sinar Harian


Lumi News Malaysia Dilancarkan, Padat Dengan Lebih 30 Penerbit Berita Viral!

Lumi News Malaysia aplikasi berita terbaru di Malaysia yang dilaporkan oleh lebih 30 penerbit seperti Sirap Limau, Oh Bulan, Berita Harian, SAYS, dan banyak lagi. Wah! Menariknya, Lumi memberikan akses terus tanpa sebarang ganggguan dan pengguna boleh mengikuti penerbit berita pilihan hati dalam bahasa pilihan anda. Berita-berita viral dapat diakses dengan mudah dengan menggunakan aplikasi Lumi News Malaysia.
CIRI-CIRI UTAMA APLIKASI LUMI

Mendapat pemberitahuan sebaik sahaja wartawan mengeluarkan berita mengenai topik yang diminati. Pemberitahuan boleh ditambah atau dikurangkan bergantung kepada jumlah kemaskini yang ingin diterima.
Mengikuti kumpulan penerbit berita terkemuka dalam Bahasa Inggeris, Bahasa Melayu dan Bahasa Cina. Sangat bermanfaat untuk mereka yang menguasai banyak bahasa!
Paparan khas COVID-19 di Lumi menunjukkan gambaran keseluruhan mengenai kadar vaksinasi, sasaran vaksinasi dan statistik harian COVID-19 di Malaysia, termasuk pecahan setiap negeri.
Membolehkan mod ‘Berita Baik’ bagi menjadikan berita baik terkini tersenarai di skrin utama aplikasi – yang memberi inspirasi, mencuit hati, optimistik dan menggembirakan anda. Dapatkan pemberitahuan ini setiap kali ada berita baik untuk dikongsi.
Ikuti dan pilih topik kegemaran seperti Berita Trending, Liputan COVID-19, Berita yang melibatkan berita sosial dan politik, Gaya Hidup, Hiburan, Makanan, Santai & Rawak, Teknologi, Dunia, Sukan, Permainan, dan banyak lagi.
Aplikasi antaramuka yang pantas, lancar, dan mudah digunakan.

Menurut ketua Lumi News Malaysia, Judith Yeoh, dia mengharapkan dengan adanya aplikasi ini ia mampu mewujudkan persekitaran yang kondusif untuk penerbit berita menampilkan hasil kerja terbaik kepada pengguna mereka setiap hari.
Mudah sahaja untuk dapatkan aplikasi Lumi, pengguna hanya perlu muat turun secara percuma di Google Play Store dan di Apple App Store.


Lupa Parkir Kereta Di Mana Dalam KLIA? Rupanya Boleh Guna Mesin Tracking ‘Find My Car’ Ini

Selalu sesat bila tinggalkan kereta di tempat parkir KLIA? Inilah pengalaman yang sering dilalui oleh orang ramai apabila pulang dari lokasi percutian menggunakan khidmat kapal terbang yang mendarat di KLIA, sesat!
Tetapi kerisauan anda tidak akan berlaku panjang kerana ada perkongsian video di laman Tiktok milik @natazsyah.roslan yang menunjukkan betapa mudahnya anda boleh mencari lokasi kereta.

Baca juga: Cara Buat Temujanji HIV Test Di Klinik Kerajaan Secara Online Guna MySejahtera, Laju!
TAK PAYAH RISAU SESAT CARI KERETA DI KLIA, GUNA MESIN NI JE

Apa yang anda perlu lakukan adalah hanya memasukkan nombor plat kenderaan, dan mesin ini akan menyatakan lokasi yang tempat di mana anda parkir kenderaan. Yang menariknya adalah, mesin tersebut akan memaparkan butiran yang tepat seperti nombor tiang dan tingkat parkir kenderaan anda.

Bukan itu sahaja, ramai dalam kalangan pengguna turut mencadangkan idea ini diimplimentasikan kepada pasaraya besar atau ‘shopping mall’ kerana ramai yang selalu sesat. Nampaknya, ada juga yang memberitahu bahawa ada sesetengah pasaraya besar yang sudah mempunyai teknologi sebegini.

Namun, perlu diingatkan juga bahawa selari dengan perkembangan teknologi, aspek keselamatan juga perlu dititikberatkan. Hal ini kerana jika anda bersendirian dan orang yang tidak dikenali mengetahui nombor plat kenderaan, ini boleh menjadi perkara yang membahayakan. Jadi, berhati-hati okay!
Sumber: Tiktok @natazsyah.roslan


Lupakan Bab Bau Busuk, Ketahui Ini Khasiat Petai Yang Tak Disangka!

Siapa sangka terdapat banyak khasiat pada buah petai. Walaupun, ia mempunyai bau yang kurang menyenangkan namun, ia tetap menjadi pilihan utama orang ramai apabila dijadikan sebagai ulam cecahan sambal.
Melalui perkongsian pemakanan sihat dari Doktor Rizal Abu Bakar, salah satu manfaat petai adalah membekalkan hormon gembira selain, dapat meningkatkan mood dan menenangkan minda. Jadi, apa lagi jom memetai!

Baca juga: Resepi Roti Telur Berhantu, Nak Lebih Sedap Makan Ketika Lembut & Panas!
LUPAKAN BAU PETAI KERANA IA KAYA KHASIAT!

JOM MEMETAI!

Untuk peminat petai, ini berita gembira buat anda! Petai ni antara top feveret food saya. Makan macam ni. Buat ulam memang merecik!
Petai adalah antara sumber terbaik untuk lawan radikal bebas. Ramai yang asyik dok fokus dengan baunya saja. Tapi bukan pada khasiatnya.
Bau petai tidak datangkan mudarat. Jadi, lepas ini kena lah berjinak jinak makan petai ye.
Tahu tak petai kaya anti oksida polyphenol, phytosterol dan flavonoid – lindungi sel dari dirosakkan dan kuatkan sistem imun.
Sama macam dark chocolate, petai ada trytophan iaitu protein yang ditukar kepada serotonin. Hormon gembira. Boostkan mood dan relakskan minda.
Apabila sel sel dalam badan dilindungi. Maka, rendahlah risiko untuk terkena tekanan darah tinggi, kanser, diabetes dan arthritis.
Sumber: Facebook DrRizal Abu Bakar


MABIQ – Maahad Tahfiz Untuk Anak Yatim & Fakir Miskin Membuka Saham Akhirat

MABIQ adalah sebuah Maahad Tahfiz yang diasaskan oleh Ustaz Jamaluddin bin Abdul Jabbar bersama isteri, Umee Ruziani binti Ab Ghani. Berkonsepkan Pendidikan Kebajikan, ia menyediakan pendidikan, tempat tinggal, makan dan minum dan banyak lagi untuk anak yatim serta fakir miskin yang ditaja sepenuhnya oleh orang ramai. Maahad ini dibina di atas tanah sendiri iaitu di Lot 29738, Kampung Peramu, Tanjung Lumpur, 26060 Kuantan, Pahang.  Dan kini pelajar-pelajar semuanya telah berpindah ke cawangan di MABIQ Pantai Sepat.
Jana pendapatan dari restoran
Salah satu sumber ekonomi MABIQ datang daripada Restoran MABIQ dengan 100 peratus keuntungan digunakan untuk pembangunan dan pendidikan Mahaad Tahfiz. MABIQ di Tanjung Lumpur kini beroperasi sepenuhnya sebagai satu-satunya restoran MABIQ yang ada.

Restoran yang dibuka setiap hari kecuali hari Jumaat bermula pada pukul 11 pagi hingga 4 petang ini menyediakan menu masakan Pahang yang terkenal seperti patin tempoyak, gulai lemak daging salai, sambal belimbing buluh paeh dan banyak lagi.

Melabur dalam saham akhirat

MABIQ kini membuka tawaran saham akhirat, wakaf tanah dan pembangunan.

MABIQ mengalu-alukan Tuan/Puan membeli saham akhirat untuk pembinaan bangunan kelas tiga tingkat untuk kemudahan dan keselesaan pembelajaran pelajar maahad.

Wakaf tanah RM50, sekaki sahaja
Wakaf bangunan RM50, sekaki sahaja

Bagaimana ingin menyumbang?
Sumbangan boleh dibuat melalui cek dan akaun atas nama:
“MAAHAD BAHASA DAN ILMU AL-QURAN”
MAYBANK: 556 011 011 889
CIMB: 86 013 078 02
BANK ISLAM: 060 190 100 854 83
MUAMALAT: 060 100 033 027 14

Atau hubungi terus pejabat MABIQ:
Lot 29738 Kampung Peramu, Tanjung Lumpur
26060 Kuantan, Pahang.

Siapakah yang boleh dihubungi?
Untuk keterangan lanjut, sila hubungi:
Ustaz Jamaluddin bin Abdul Jabbar : 016-954 1234
Ustazah Umee Ruziani binti Ab Ghani: 016-953 5699

[infobox title=’Aqad wakaf:’]
“Saya beli tanah atau bangunan ini sebanyak ______ kaki yang berjumlah RM _________ dan saya wakafkan kepada Maahad Bahasa dan Ilmu Al-Quran kerana Allah Taala.”
[/infobox]

Hebahan
MABIQ juga mengalu-alukan sesiapa yang berhajat untuk menyebar-luaskan lagi tawaran saham akhirat ini dengan menggunakan poster di bawah.

Terima kasih atas niat ikhlas wakaf Tuan/Puan kepada Maahad Tahfiz ini.


6 Cara Mengatasi Mabuk Hamil Yang Berkesan (Morning Sickness)

Apakah petua mengatasi mabuk hamil?

Mabuk hamil adalah salah satu di antara banyak cabaran yang harus dilalui seorang ibu mengandung. Ada yang langsung tak merasainya, ada yang sangat teruk sehingga terlantar sakit dan ada juga yang dialami oleh sang suami. Oh, betapa sayangnya suami kepada isteri, sampai sanggup berkongsi kesakitan. Barulah dikatakan susah senang bersama. Setuju?
Apa itu mabuk hamil?
Sebelum kita pergi ke cara mengatasi mabuk hamil, mari kita lihat definisi mabuk hamil atau morning sickness terlebih dahulu. Mabuk hamil adalah merupakan perasaan loya atau mual yang seringkali dialami oleh wanita hamil di dalam trimester pertama. Ia biasanya berlaku pada waktu pagi dan hilang dengan sendirinya menjelang tengahari atau petang. Bergantung kepada tahap keseriusan, terdapat beberapa cara untuk atasi mabuk hamil tersebut.

Berapa lama tempoh mabuk hamil?
Setiap orang tidak sama tempoh mereka mengalami morning sickness. Perubahan hormon dalam tempoh 12 minggu pertama adalah mungkin salah satu sebab-sebab kenapa seseorang itu mengalami mabuk hamil. Mungkin juga kerana kekurangan vitamin B6 dalam diet.

Morning sickness biasanya bermula pada kira-kira 6 minggu pertama kehamilan dan akan beransur-ansur pulih di antara tempoh 14 minggu dan 16 minggu. Tetapi anda mungkin mendapati bahawa pelbagai peringkat loya akan terus berlaku sehingga 20 minggu, dan mungkin juga dalam keseluruhan tempoh kehamilan.
Jika anda mengalami kesakitan, demam atau sakit kepala, atau rasa loya dan muntah-muntah untuk kali pertama selepas sembilan minggu kehamilan, berjumpa dengan doktor anda.
Berapa lamakah mabuk hamil akan berpanjangan?
Seperti diberitahu, rasa loya dan muntah lazimnya bermula sekitar 6 minggu kehamilan. Kebiasaanya ia berlaku pada waktu pagi, tetapi ianya boleh juga berlaku pada bila-bila masa siang atau malam. Sumber dari Kementerian Kesihatan ini menyatakan, lebih kurang 80% wanita akan berhenti mengalami gejala ini sekitar 12 minggu kehamilan, selebihnya beransur pulih sekitar 16 minggu kehamilan. Walau bagaimanapun ada juga segelintir wanita yang akan mengalami masalah ini sepanjang kehamilannya.
Cara mengatasi mabuk hamil
1. Jumpa doktor dahulu
Pertama sekali, jika anda bangun dan merasakan loya yang teramat dan muntah-muntah sehingga lemah seluruh anggota badan, adalah lebih baik jika anda segera dapatkan rawatan doktor dan ambillah cuti pada hari tersebut. Jika perlu, doktor akan berikan ubat yang sepatutnya.
Kemungkinan besar badan anda sedang bekerja lebih masa bagi membantu perkembangan bayi anda dan badan anda amat memerlukan rehat yang secukupnya. Ia dapat membantu anda dari segi fizikal dan mental untuk menempuh hari-hari yang bakal mendatang.
2. Hidu bau limau
Kebanyakan mabuk hamil berpunca dari bau yang kuat terutamanya bau busuk seperti lori sampah yang lalu depan rumah ataupun bau masam ketika sedang berada dalam sebuah pengangkutan awam dalam perjalanan ke tempat kerja. Jika anda mula berasa mual, antara cara termudah untuk atasinya adalah dengan membawa ekstrak limau atau bunga rosmeri di dalam beg anda, dan menghidunya apabila berpeluang. Aroma segar ini dapat melupakan hidung anda daripada bau busuk tersebut dan rasa mual pun akan beransur-ansur hilang.
3. Minum air dalam kuantiti yang banyak
Salah satu cara mengatasi mabuk hamil adalah dengan mengambil air sekurang-kurangnya 2 liter sehari. Ini adalah disebabkan kekurangan air dalam badan, akan menyebabkan lebih teruk mabuk hamil anda sekiranya ia berlaku. Ada juga yang mengatakan, minum segelas air sejuk berais atau pun minum secawan teh panas dapat membantu mengatasinya. Cubalah.
4. Elakkan perut kosong
Anda juga boleh cuba untuk makan sedikit biskut bagi mengelakkan perut kosong dan masuk angin. Dengan cara mengalas perut, kesan mabuk hamil tidaklah seteruk berbanding perut yang kosong.
5. Minum teh halia
Bagaimana dengan halia? Kalau kebiasaannya kita minum teh halia untuk membuang angin di dalam badan, sebenarnya kandungan di dalam halia juga dapat membantu mengurangkan kesan mabuk hamil tersebut. Tetapi jika anda seorang yang memang tak boleh tahan dengan halia, janganlah paksa diri pula untuk menelan halia tadi. Ok?
6. Makan vitamin
Cuba ambil Vitamin B6 jika anda mahukan suplemen di dalam tubuh anda. Pengambilan 50mg Vitamin B6 setiap hari terbukti dapat membantu di dalam mengurangkan peluang untuk mendapat mabuk hamil.
Tidak ada orang yang mahukan mabuk hamil tetapi terdapat pelbagai cara mengatasi mabuk hamil tersebut. Semoga petua hilangkan mabuk hamil ini dapat membantu serba sedikit.
Jika anda ada petua lain, sila kongsikan di ruangan komen.
Selamat mencuba!


Macam Dalam Lukisan! Ini 12 Destinasi Di Seluruh Dunia Dengan Pemandangan Yang Memukau

Alam semula jadi merupakan satu ciptaan Allah S.W.T yang paling agung. Pemandangan yang terhasil darinya membuatkan ianya kelihatan luar biasa. Ada yang seolah-olah kelihatan seperti satu lukisan.
Tidak dinafikan kecantikannya, ini antara 12 tempat yang menjanjikan pemandangan itu seperti membuatkan anda berada di planet yang lain. Bersih dan cantik, pasti buat anda semua tergamam dan terpegun dengan kecantikan pemandangan di tempat tersebut. Ada juga yang menjadi tumpuan pelancong untuk menangkap gambar pemandangan yang cantik.

12 Tempat Hebat Di Dunia
1. Empangan New Croton

Empangan ini hanya terletak kira-kira 22 batu dari New York, namun hanya sedikit yang pernah melihat keajaiban pemandangan empangan ini dengan air yang mengalir turun dari tebingnya yang kelihatan seperti kabus. Ia dibuka pada tahun 1906 dan merupakan bekalan air utama New York.

2. Geiser Fly, Nevada

Dengan keindahan warna pelanginya yang menawan, geiser yang indah ini tampak tidak ubah seperti prop filem fiksyen. Ianya tidak pernah disentuh melainkan untuk kerja-kerja menggerudi dan memasukkan pam air.
3. Sungai Lima Warna, Colombia

Sungai ini juga digelar Pelangi Cecair kerana warna-warnanya yang cantik dan terang. Warna merah, hijau, biru, kuning dan juga hitam dihasilkan oleh spesis tumbuhan unik yang tumbuh di kedua-dua belah sungai.
4. Pamukkale, Turki

Terletak di bahagian tengah Turki, tempat ajaib ini adalah destinasi pelancongan yang paling popular di negara ini. Kolam Pamukkale ini merupakan kolam teres yang menakjubkan serta sangat dikenali sebagai kolam terma terapeutik. Walau bagaimanapun, kerajaan Turki kini sedang berusaha keras bagi menyelamatkan keajaiban alam semula jadi ini disebabkan oleh kemasukan pelancong yang berlebihan.
5. Beachy Head Chalk Cliff, England

Tebing batu kapur semula jadi yang sangat indah ini dikenali kerana bentuk dan pemandangannya yang seolah-olah terapung di awan. Ia merupakan salah satu tempat paling terkenal di England untuk jurugambar dan pelancong.
6. Lake Sørvágsvatn, Pulau Faroe, Denmark

Tasik gunung berapi yang menakjubkan ini terletak di atas permukaan laut, tasik Sørvágsvatn tercipta disebabkan oleh pembentukan geologi yang unik dan kelihatan pulau itu seolah-olah seperti tempat yang digambarkan dalam kisah-kisah dongeng.
7.  Air Terjun Dasar Laut, Le Morne Brabant, Mauritius

Pelancong di Mauritius selalunya akan menyewa helikopter bagi menyaksikan air terjun yang sangat menakjubkan ini di pantai pulau itu. Arus yang mengalir ke dalam jurang yang sangat dalam mencipta ilusi ajaib air yang mengalir ke kedalaman.
8. Gua Ais berdekatan Gunung Berapa Mutnovsky, Rusia

Gabungan ais beku dan asas gunung berapi hangat telah mencipta satu lapisan menakjubkan yang menyerupai gelombang lautan. Berubah kepada warna biru permata ketika cahaya matahari memancar pada ais, gua ini sememangnya kelihatan seperti landskap dunia makhluk asing.
9. Gunung Berapi Dallol, Etiopia

Lekukan Danakil adalah hasil daripada pembentukan Gunung Berapi Dallol berjuta-juta tahun lalu. Kandungan sulfur dan andesit yang terlalu banyak di dalam tanah telah mencipta landskap yang berwarna-warni dan berbau.
10. Tasik Hillier, Australia

Australia terkenal kerana landskapnya yang menarik dan hidupan liar yang mengagumkan. Salah satu bentuk muka bumi semula jadinya yang paling menarik ialah Tasik Hillier. Pada 2016, para saintis telah menemui sebuah tasik yang mempunyai warna merah jambu yang luar biasa. Tasik ini juga sangat masin dan merupakan tempat yang dilindungi.
11. Sungai Pokok, Iceland

Iceland terkenal kerana terdapat banyak kehebatan alam semula jadinya. Sungai pokok menyerupai cabang dan ranting pokok gergasi yang mengalir ke laut. Rupa bentuk ini disebabkan oleh sejenis tanah liat khas yang bertukar menjadi coklat dan likat apabila larut ke dalam air. Kerana air lebih berat daripada air laut, ia membentuk anak-anak sungai yang menakjubkan menyerupai pokok.
12. Reflection Canyon, Utah

Utah menawarkan beberapa pemandangan paling menakjubkan di dunia. Reflection Canyon merupakan sebutir permata. Di sepanjang 15.7 batu, ia adalah landskap yang cantik dengan pemandangan yang berwarna-warni, ngarai ini cantik terukir dengan imejnya terpantul dalam air yang bersih. Ia juga mempunyai salah satu laluan pelancongan yang paling berbahaya di negara ini. Tidak ada jalan raya, jadi akses hanya dengan bot atau helikopter.
Sumber : Bu Hamster


Rupa Macam Itik, Tapi Bukan. Ini Burung Cenderawasih Yang Sedang Menari Untuk Mengawan!

Setiap kejadian Allah dijadikan berlainan, dengan pelbagai rupa dan perlakuan. Juga dipanggil Bird of Paradise yang terdapat di Papua New Guinea, Burung Cenderawasih yang asyik menari, semata-mata untuk mengawan ini, cukup mengujakan dan menakjubkan. Ini baru sedikit yang dibongkarkan tentang kejadian alam. Ucapkanlah Subhanallah!


Macam-Macam Ragam! Ini 5 Jenis ‘Drama’ Bila Anak Tak Nak Pergi Sekolah

“Mummy, hari ni adik sakit perutlah, rasa macam tak naklah pergi sekolah.”
“Ibu, Akmal rasa cikgu tak suka Akmal lah..Tak naklah pergi sekolah hari ni.”

Haa..pernah tak anda mengalami situasi di atas? Setiap pagi bila para ibu kejut anak untuk bersiap ke sekolah, pasti ada saja ‘drama’ atau alasan mereka. Macam-macam alasan yang anak berikan semata-mata tak nak pergi sekolah.
Bila dengar alasan yang kononnya ‘masuk akal’ ibu pun beri saja kelonggaran anak untuk tidak pergi ke sekolah. Padahal, semua alasan itu hanya lakonan saja kerana malas! Geliga sebenarnya otak anak anda, sebab itulah ibu bapa kena tahu alasan-alasan yang ‘biasa’ anak-anak gunakan untuk tak nak pergi sekolah. Jom semak!

Foto: TheAsianParent

1. Demam
Demam merupakan alasan yang paling ‘kukuh’ untuk menagih simpati ibu bapa kalau anak malas nak pergi ke sekolah. Badan panaslah, kepala peninglah, sakit perutlah dan macam-macam alasan lagi semuanya sakit! Bermulah lakonan mereka dengan mimik muka dan ayat-ayat yang menyedihkan. Ibu bapa yang rasa tak sampai hati, berilah green light. Lepas itu, tak sampai 5 minit, aktif je bermain! Sabar sajalah ya.
Foto: TheAsianParent
2. Letih
Penulis percaya, anda yang mempunyai anak pastinya akan berasa stress bila suruh mereka masuk tidur awal kan? Yela, anak-anak memang gemar bermain sampai sanggup tahan mata yang sebenarnya dah mengantuk! Bila esok pagi kejut untuk bersiap ke sekolah, mulalah beri alasan letih, sakit kaki, mengantuk atau tak larat nak bangun.
Jadi, anda sebagai ibu bapa perlu tegas untuk menyediakan rutin tidur yang betul buat anak-anak. Anak-anak yang mempunyai tahap tidur yang mencukupi akan lebih cergas dan bertenaga.
3. Cikgu garang
Ada juga anak-anak yang beri alasan cikgu di sekolah semuanya garang-garang. Kononnya, tak nak kena marah atau denda dengan cikgu. Ibu bapa janganlah mudah percaya, sebaliknya anda perlu selidik terlebih dahulu. Mungkin anak anda melakukan kesalahan disiplin atau tidak menyiapkan kerja sekolah. Keraplah bertanya kepada guru-guru tentang prestasi anak anda di sekolah.
4. Kawan pukul atau kena buli
Bila dah sampai pintu pagar sekolah, anak mula menangis. Katanya ada kawan yang suka pukul atau membulinya. Sebaiknya, anda jangan percaya dahulu alasan ini. Apa yang perlu anda buat, siasat tentang perkara ini dengan bertanyakan pada guru kelas. Jika betul, ambil tindakan yang sewajarnya. Jika tidak betul, anak anda hanya ‘berdrama’ saja!
Foto: Mommyasia
5. Sekolah tak best
Mungkin semalam beri alasan lain, hari ini beri alasan sekolah tak best pula. Haha! Bijak sebenarnya anak-anak kita ini. Kononnya, kat sekolah boring asyik kena belajar saja, duduk rumah lagi best. Janganlah cair dengan alasan anak anda ini, biarlah mereka pergi ke sekolah untuk belajar daripada duduk dirumah membuang masa dengan bermain saja. Beritahulah anak anda betapa pentingnya ilmu yang diajar oleh guru.
Sememangnya, setiap ibu bapa akan melalui situasi dimana anak memberi pelbagai alasan untuk tak nak ke sekolah. Apa yang penting, ibu bapa perlu ‘kebalkan’ hati untuk tidak mudah cair dengan alasan yang diberikan. Didiklah anak-anak menjadi seorang yang berdisiplin dan rajin untuk menuntut ilmu sehingga berjaya.


Macam-Macam Ragam Raya Mereka! Ini 18 Iklan Raya Terbaik 2019!

Setiap tahun menjelang saja Syawal pasti ada video iklan raya yang disajikan buat tontonan umum. Iklan raya sebelum ini yang mana paling anda ingat sekali dan undang sebak sampai mengalir air mata? Kalau tak ada babak sedih memang tak sah, kan! Tidak kisahlah sama ada sedih atau kelakar, yang penting mesej nak disampaikan itu kena padu.
Jadi, seperti kebiasaan tahun ini kami kongsikan dengan anda 18 iklan raya 2019 paling best dan menyentuh hati. Agaknya yang mana satu jadi pilihan iklan raya favorite anda ye?

Ada Hati, Raya Menjadi-Jadi

Iklan Raya dari Watsons lakonan Ayda Jebat ini memang style habislah! Menggunakan konsep imaginasi seorang kakak sulung untuk pulang beraya di kampung halaman. Motor pun siap boleh bertukar jadi kuda….

Hero Setulus Ikhlas

Rangkaian televisyen Media Prima juga tidak terlepas peluang menerbitkan iklan raya untun tahun 2019 ini. Mengetengahkan tema ‘Setulus Ikhlas’ ini mengisahkan tentang seorang atuk setia melayan kerenah cucunya dan selalu membantu penduduk kampung. Mesej disebalik video ini juga sangat deep! Mengalir air mata tengok.
Ragam Perempuan Memang Lawak

Iklan raya 2019 dari Jakel juga tidak mengecewakan. Video ini mengetengahkan beberapa idea tentang ragam wanita terutamanya para isteri ketika menjelang hari raya. Macam-macam nak tukar dan beli. Ini pula reaksi si suami! Memang kelakar habis.
Leman Lebih is Lebih Over

Iklan raya dari UNIFI sangat simple. Lebih kepada konsep memberi dan menerima. Tak kisahlah sama ada kita memberi dengan apa bentuk pertolongan sekalipun, pasti kita akan dapat balik ganjaran yang setimpal. Itulah mesej yang disampaikan dari iklan raya UNIFI 2019 tahun ini.
Tumpang

Ini antara iklan raya dari PLUS yang menyentuh hati. Mengisahkan tentang seorang remaja yang ketinggalan bas di RnR ketika hendak pulang ke kampung. Akhirnya, dia terpaksa menumpang seorang pakcik lori. Tonton sampai habis dan lihat ending cerita ini. Fuuuhhhh… sediakan tisu.
Konvoi Epik Fantastik

Iklan raya dari TNB tidak pernah mengecewakan penonton. Ada saja idea baru dan fresh untuk disajikan kepada rakyat Malaysia. Wajib tonton video iklan raya dari TNB ini sebab editing dan idea sangat style habislah!
Ketupat Lejen

Nak tahu kenapa Ketupat Lejen dari Sun Life Malaysia ini dikatakan lejen? Kena la tengok sampai habis. Padat dengan pengisian mesej yang power tentang kemaafan dan berkongsi antara sama lain. Seiring pula dengan peredaran zaman teknologi sekarang ini. Maklumlah, budak-budak dah aktif main gajet. Manalah nak join buat aktiviti tradisi.
Raya Paling BerMak-Makna

Pernah tak anda lihat atau alami situasi sebegini? Apa yang anda beli mesti jiran sebelah pun nak beli juga. Pendek kata, sama-sama nak bersaing dan tak boleh kalah. Iklan raya Lazada juga tidak mengecewakan penonton. Editing dan idea sangat best! Tak percaya? Tengoklah sendiri…
Tetamu VVVVIP Haji Bakhul

DIY juga tak terlepas dari membikin iklan raya untuk tahun ini. Sangat kreatif menggunakan konsep ‘P.Ramlee’ dari filem Labu Labi. Sangat klasik! Disebalik jenaka klasik style ‘P.Ramlee’ terdapat sesuatu yang tak disangka di akhir cerita.
Ketepikan Segala Perbezaan

Mengetengahkan kisah mengenai seorang guru dari RHB Group ini juga menarik perhatian. Melihat bagaimana seorang guru percaya akan potensi yang ada pada anak muridnya. Lihat bagaimana guru ini berusaha merapatkan jurang antara dirinya dan anak murid Cina ini. Kreatif!
Ikhlas

Kisah mengenai kehidupan anak-anak di rumah anak yatim ini pasti membuatkan kita terdetik di hati untuk membantu mereka yang kurang bernasib baik. Tidak semua manusia dilahirkan dengan kesenangan dan bernasib baik. Kepada yang kurang bernasib baik, perlulah kita bantu mereka dengan seikhlas mungkin. Video Ikhlas ini memang wajib ditonton!
Raya Di Hujung Tanduk

Pernah viral suatu ketika dahulu tentang budak lelaki bersama kerbau peliharaannya. Tidak lain dan tidak bukan, adik Syukur Khamis dan ini merupakan lakonan pertamanya. Nak tahu bagaimana keakraban adik Syukur dengan kerbau peliharaannya secara realiti? Boleh layan video ini sampai habis. Terbaiklah, dik. Lakonan pun not bad.
Raya Macam Tak Raya

Perodua pun tak ketinggalan tau dalam menerbitkan iklan raya yang best untuk tahun ini. Idea sangat brilliant dan dekat dengan masyarakat kita sewaktu hari raya. Masing-masing nak duduk je dalam rumah dan malas nak keluar untuk beraya di rumah jiran sebelah. Tengoklah macam mana geng-geng ayah ini lakukan. Memang sempoi habis!
Rindu Ayah

Ramai tidak tahu akan pengorbanan setiap insan bernama ayah terhadap anak-anak. Perwatakan setiap ayah memang tegas dan nampak garang tetapi hati mereka tidak sama langsung dengan luaran. Sebenarnya mereka juga ada hati untuk dikongsi bersama. Begitulah video raya dari King’s CKT untuk tahun ini. Tonton sampai habis, pasti meleleh air mata tu.
Resipi Raya Tune Talk

Gabungan dua adik-beradik ini, Sharifah Sakinah dan Sharifah Shahirah menjadikan Resipi Raya dari Tune Talk lebih meriah. Jelas keakraban hubungan dua pelakon ini sangat menjadi dan menghidupkan ‘pergaduhan’ dalam naratif iklan raya ini. Best!
Deria Takbir

Iklan raya dari Maxis tahun ini lain dari yang lain. Lebih menfokuskan kepada golongan kurang upaya (OKU) dalam menyambut seruan takbir raya bersama kita sebagai umat Islam. Kekurangan yang ada pada insan seperti ini bukan penghalang untuk menyambut cahaya Aidilfitri dengan Maxis. Idea sangat brilliant! Tonton sampai habis.
Raya Ini On Time

Imigresen TV juga tidak terlepas peluang untuk menghasilkan iklan raya yang penuh dengan jiwa perjuangan mereka. Raya In On Time diinspirasikan dari kisah benar yang terjadi pada April 2008 di Depot Tahanan Imigresen Lenggeng. Sekumpulan tahanan bertindak ganas dan cuba larikan diri dari tahanan akhirnya berjaya diberkas semula.
Kuih Bangkit

Iklan raya dari Malam Filem memang style habis! Dah macam filem psycho thriller. Jalan cerita dan penyuntingan video ini memang seram. Korang kena tengok sendiri sebabnya video raya terbitan Malam Filem ini memang lain dari yang lain!
Jadi, iklan raya untuk tahun 2019 ini mana satu jadi pilihan anda? Setiap iklan raya mesti ada kelebihan dan kreativiti sendiri. Mesej yang nak disampaikan pun berbeza. Tak kisahlah mana pun jadi pilihan anda sekalipun, raikan Aidilfitri tahun ini kena penuh bermakna tau!
Ambil kesempatan ini untuk merapatkan hubungan yang dah renggang. Kunjung mengunjungi rumah saudara dan saling bermaafan. Raya kan hanya setahun sekali.
Sumber: Youtube


“Macam Mana Hampa Tahan?’- Pertama Kali Jaga Anak Waktu Siang, Dr. Say Luah Penatnya!

Menjadi kebiasaan dalam kalangan ibu bapa zaman moden yang sibuk bekerja akan menghantar anak-anak ke taska atau pusat asuhan kanak-kanak. Namun, masih ada juga dalam kalangan kita yang memilih untuk menjaga anak-anak sendiri supaya dapat terlibat dalam proses pembesaran mereka.
Seperti perkongsian Facebook oleh Dr. Say Shazril atau lebih dikenali sebagai Dr. Say, beliau turut berkongsikan pengalaman buat julung kalinya menjaga dua orang anaknya pada waktu siang dan ternyata berbeza dan memenatkan. Hairan juga macam mana golongan ibu dapat melakukan perkara ini setiap hari?

Baca juga: Seminggu Demam Panas & Batuk Tak Kebah, Ayah Sebak Anak ‘Pergi’ Ketika Perjalanan Ke Hospital
“MACAM MANA HAMPA TAHAN?

Topik : Macam Mana Ampa Hadap & Tahan?

Arini untuk julung kalinya saya berpeluang jaga 2 anak saya dari 8am – 4pm sebab bini kerja. Sebelum ni saya biasa jaga diorang masa bini kerja malam yakni 4pm – 12am. Jaga waktu malam semestinya senang sebab Sef jenis tido awal, 10pm lelap dah so mengadap Ace sampai bini balik takde hal.
Tapi bila jaga depa siang-siang ni, mak aiii terasa nak jadi Puan Nurul kejap sebab siang-siang tenaga & clingy-ness budak-budak ni lain macam. Literally tak boleh buat apa-apa.
Pergi dapur jap nak amik makanan, si adik melalak macam kena dera. Nak bancuh susu untuk depa, si adik melalak macam kena dera. Senang kata kalau takde dalam pandangannya, si adik melalak macam kena dera. Asyik mintak dukung ja, dia taktau yang muscle daddy dia ni untuk tayangan bukannya ada kegunaan. 8jam jaga depa untuk kali pertama ni buat saya terfikir akan ibu-ibu di luar sana.
“TAK PERNAH KE IBU-IBU RASA INI SEMUA TERLALU RUTIN?”

Tak pernah ke ibu-ibu terfikir “kalau suami aku boleh gi kerja takyah mengadap anak 24jam, kenapa aku tak boleh pergi kerja jugak?”. Tak pernah ke ibu-ibu terasa ini semua terlalu rutin? Lagi-lagi kalau anak tak pergi sekolah, basically 24jam lah dengan anak tu. Tak ke ibu-ibu rasa nak sembang dengan orang-orang yang sebaya instead of just dengan anak-anak?
Saya tau mesti ada ibu-ibu yang nak cakap “tengok anak-anak membesar depan mata itu satu kepuasan” tapi bukannya kalau tinggal anak tu sehari depa terus jadi dewasa terus ahaha & bukannya saya nak cakap saya tak sayang anak tapi maybe im not made for this. Harap ampa paham la eh?
Jadi persoalan saya, ampa yang SAHM/ SAHD memang decide jadi gitu atas kerelaan diri yakni ampa memang suka duduk rumah jaga anak 24 jam atau ampa tiada pilihan yakni pasangan tak bagi kerja/ kalau ampa kerja pun pendapatan tak dapat cover kos hantar anak-anak pergi sekolah? Open discussion please saya betul-betul curious dengan ketahanan mental ampa.
“MUNGKIN INI DAH SIFAT IBU YANG ALLAH CIPTAKAN…”
Oleh disebabkan Dr.Say ingin mengetahui pendapat orang ramai khususnya golongan ibu mengenai hal ini, ramai dalam kalangan ibu tampil meninggalkan komen di posting tersebut. Ada yang dengan rela hati menjadi suri rumah dan ingin menjaga anak-anak dan ada juga yang terpaksa kerana kurang dari segi pendapatan untuk hantar ke pusat asuhan.

Terbaik mak-mak semua!
Sumber: Dr. Shazril Shaharuddin


Macam Mana Nak Masak Omelette Macam Orang Jepun? Ini Tekniknya!

Setiap kali anda berkunjung ke restoran makanan Jepun, pasti anda akan tertarik dengan salah satu menu yang dipanggil Omurice. Omuretto+ Rice adalah nasi yang disaluti oleh telur dadar yang gebu bersama salutan kuah yang istimewa! Tapi macam mana nak buat sendiri dekat rumah?
Apa yang menariknya, apabila omelette ini dipotong walaupun telah masak dengan sempurna, isi telur di dalam masih separa masak dan kelihatan sangat mengiurkan macam lava gunung berapi!

Salah sebuah restoran di Jepun iaitu  Restoran Kichi Kichi di Kyoto, amat popular dengan hidangan Omurice yang sangat enak. Nama chef yang dikatakan telah mempopularkan hidangan ini ialah Yukimura Motokichi, yang bekerja di Kichi Kichi. Mungkin dari beliau tersebarnya cara pembuatan omurice di laman media sosial.

Guna 3 biji telur sahaja dan yang susah adalah untuk membentuk dan flip pan anda lembut-lembut supaya isinya tak terhancur. Tapi kalau anda ingin pelajari teknik-teknik yang diamalkan oleh Chef Motokichi sendiri, rujuk kepada video di bawah ini.

Rangkaian program masakan Amerika, Tasty, juga telah terbang ke Kyoto, Jepun untuk belajar sendiri dengan chef Yukimura cara-cara yang betul untuk membuat omelette terkenal ini. Memang terbaik!

Gebunya!

Sumber: Tasty , Lỳ Lợm Lan


Macam Mana Nak Pilih Buah Tembikai Yang Manis? Ini Caranya!

Buah tembikai merupakan buah yang sangat digemari ramai termasuklah kanak-kanak. Bertepatan dengan musim cuti sekolah sekarang makin ramai dalam kalangan kita yang akan membeli buah tembikai untuk dijadikan pencuci mulut di rumah dan juga sebagai hidangan majlis hari jadi. Namun, tidak ramai dalam kalangan kita yang tahu cara yang betul untuk pilih buah tembikai yang betul-betul manis. Tak ‘bestlah’ makan buah tembikai yang tak manis kan?
CARA BETUL NAK PILIH BUAH TEMBIKAI YANG MANIS

Tengok garisan di atas badan buah tembikai. Pastikan garisan tersebut cantik dan lurus sahaja.

Tapak tembikai juga merupakan kriteria kedua yang perlu diambil perhatian.

Bentuk tembikai yang bulat dikatakan lebih mempunyai rasa yang manis berbanding bentuk tembikai yang lonjong.

Sumber : Aishah Wahab


Macam Mana Nak Uruskan Jenazah Muslim Yang Pakai Braces? Ini Informasi Penting Anda Kena Cakna!

Berdasarkan sumber Al Kafi li al-Fatawi 1629 dari portal Mufti Wilayah Persekutuan (2020), perbuatan memakai pendakap gigi bagi membetulkan kedudukan gigi yang jarang atau pemakaian gigi palsu bagi tujuan memperbetulkan kekurangan pada bahagian gigi adalah diharuskan. Bahkan keharusan ini meliputi seluruh anggota tubuh yang ada keaiban atau kerosakan.
Namun, bagaimana pula pengurusan jenazah Muslim yang memakai pendakap gigi atau ‘braces’? Jom ikuti penjelasan di bawah dari seorang doktor gigi, Doktor Mohd Khairul Izwan, yang turut merujuk dengan sumber tersebut bagi menjawab persoalan netizen yang bertanyakan perihal ini di satu tweet.

Baca juga: Ibu Desak Hafal Quran, Anak Tak Gembira Langsung. Rupanya Dengan Cara Ini Anak Terus Minat!
SANTUNI JENAZAH DENGAN CARA PALING MENGHORMATI

“Saya ada soalan la. Kalau yang Muslim dan memakai braces, katakan la tiba-tiba meninggal dunia dan ada braces ni. Agak-agak orang yang uruskan kita macam mana ye? Diorang kena panggil doktor gigi untuk bukak braces orang meninggal tu ke macam mana ye?”

PENJELASAN DOKTOR KHAIRUL IZWAN MENGENAI PERKARA INI
Baik begini.
Hukum asal memakai braces bagi tujuan memperbaiki susunan gigi untuk meningkatkan kualiti hidup dari segi penampilan, keyakinan diri, membantu penguyahan dan juga memudahkan pembersihan gigi, hukumnya adalah harus.
Apabila seseorang meninggal dunia, maka tiada keperluan untuk menanggalkan braces tersebut dan tidak mengapa untuk ditinggalkan serta dikebumikan bersama-sama dengan jenazah yang memakai braces itu.
Ini selari dengan tatacara pengurusan jenazah di mana jenazah yang telah meninggal dunia mestilah dilakukan dan disantuni dengan cara yang paling menghormati jenazah tersebut, seperti mana kita dituntut untuk menghormati seseorang ketika dia masih hidup.
FIRMAN ALLAH SWT DI DALAM SURAH AL-ISRA (70)

Dalil bagi kenyataan ini bersandarkan kepada firman Allah di dalam Surah Al-Isra ayat 70 yang bermaksud:
“Dan sesungguhnya Kami telah memuliakan anak Adam.”
Oleh yang demikian, bagi anda yang berhajat untuk memakai braces ataupun telah memakainya, maka tidak perlu khuatir tentang isu tersebut sekiranya anda ditakdirkan meninggal dunia semasa masih memakai braces.
Dan bagi yang bertugas untuk menguruskan jenazah pula, maka tidak perlulah berusaha untuk menanggalkannya atau memanggil doktor gigi bagi menanggalkannya dan uruskanlah jenazah tersebut seperti biasa.
Begitu juga keadaannya dengan gigi palsu kekal seperti crown, bridge mahupun implant pergigian. Semuanya tidak perlu ditanggalkan dan boleh dikebumikan bersama-sama dengan jenazah.
Semoga bermanfaat!
Sumber rujukan: Al Kafi li al-Fatawi 1629 (Mufti Wilayah Persekutuan, 2020).
“SEBAB ITU MENUNTU ILMU ITU MENJADI KEWAJIPAN”- NETIZEN
Meninjau di ruangan komen, perkongsian ini ternyata memberikan reaksi positif dalam kalangan netizen. Jenazah seharusnya disantuni dan diuruskan dengan cara yang menghormati, berdasarkan panduan ilmu agama yang betul. Betapa pentingnya sesebuah ilmu itu, rugi jika tidak menuntutnya.

Sumber: Facebook Mohd Khairul Izwan


“Macam Mana Sperma Boleh Masuk Badan Perempuan?”-Lelaki Ini Kongsi Jawapan Padu Baru Murid Faham!

Bila mengupas topik persetubuhan dengan golongan kanak-kanak, ianya bukan sesuatu perkara yang mudah. Hal ini kerana, topik ini memerlukan ilmu yang tinggi, pemahaman yang jelas dan teknik penerangan yang betul daripada orang dewasa.
Justeru itu, apa kata anda baca serba sedikit perkongsian terperinci daripada saudara Akhi Fairuz Al-Jengkawi mengenai cara beliau mengulas mengenai topik persetubuhan kepada pelajar sekolah rendah untuk mereka fahami dengan betul. Semoga dapat membantu ibu bapa di luar sana!

Baca juga: Dah Buat Amalan Kerohanian Tapi Hati Masih Tak Tenang? Dato’ Dr. Fadzilah Kamsah Kongsi 5 Tips
“MACAM MANA SPERMA BOLEH MASUK BADAN PEREMPUAN?”
Gambar: Akhi Fairuz Al-Jengkawi sedang memberi ceramah kepada pelajar sekolah.

PENERANGAN ILMU ASAS MENGENAI PERSETUBUHAN PADA ANAK
Bila pelajar sekolah rendah (tahap 2) tanya macam mana sperma boleh masuk badan perempuan, maka saya kena bersilat sikit untuk jawab.

Mula-mula kena fahamkan mereka beza lelaki dan perempuan, kenapa Allah bagi lelaki zakar dan perempuan faraj.
Kemudian saya akan terangkan secara terperinci anatomi kemaluan, fungsi testis, sperma, ovum, kenapa lelaki baligh keluar air mani, kenapa perempuan keluar darah haid.
1. PROSES PEMBIAKAN HIDUPAN & SEBAB MANUSIA MANDI WAJIB
Bila dah selesai bab tu, maka saya cerita pula bagaimana hidupan ini membiak. Pokok, buah-buahan, bunga, haiwan dan terakhir manusia.
Saya selalu guna contoh kucing yang mengawan. Kebiasaannya majoriti murid pernah tengok kucing beraksi. Cuma ada antara mereka tak tahu dengan cara itu kucing akan membiak.
Mereka juga tak sedar kucing jantan ada air mani. Jadi, air mani si jantan perlu dimasukkan ke dalam kemaluan kucing betina untuk berlakunya persenyawaan.
Akhirnya saya akan tanya pelajar kembali. “Awak rasa macam mana pula manusia membiak? Apa yang mereka lakukan? Macam mana sperma lelaki boleh bertemu dengan ovum yang berada dalam rahim perempuan?”
Ketika saya ajukan soalan ini, kebanyakan pelajar dah dapat tangkap apa point yang saya nak sampaikan.
Ramai dapat relate dengan topik hadas besar yang mereka belajar masa darjah 3. Salah satu sebab kena mandi wajib adalah bersetubuh/ persetubuhan.
2. PROSES SPERMA BERTEMU OVUM MANUSIA
Gambar hiasan: HelloDoktor.
Kemudian saya sambung.
“Jika kucing membiak melalui proses mengawan, maka manusia pula melalui persetubuhan, atau hubungan seksual. Zakar lelaki perlu dimasukkan ke dalam faraj perempuan. Barulah air mani (sperma) dapat bertemu ovum). Itulah yang dinamakan persetubuhan.”
Tapi penerangan tak boleh terhenti setakat tu je. Kena ‘bersilat’ lagi.
3. WAJIB BERKAHWIN SEBELUM LAKUKAN HUBUNGAN SEKSUAL
“Kita tak sama macam haiwan. Kucing tu ikut sukalah nak mengawan kat mana-mana pun. Tepi kaki lima sekolah ke, sebelah tayar kereta ke, lantak. Depa mana ada akal. Tapi manusia Allah dah tetapkan peraturannya.
Kalau nak buat hubungan seksual, wajib berkahwin. Barulah boleh lalukan hubungan berkenaan. Dan sebab itu juga pasangan yang berkahwin tidur sebilik. Mak dan ayah kita.”
RUANG PRIVASI ANTARA IBU AYAH & ANAK PERLU DIBINA
Gambar hiasan: TheAsianParent.
Masuk bab bilik ni, saya akan tanya pelajar siapa masih tidur sama bilik dengan mak ayah. Biasanya kalau ada 300 orang pelajar (murid 10-12 tahun), hampir 30-40 orang juga akan angkat tangan.
Jadi, saya terangkan lagi kepada pelajar.
“Awak tak boleh tidur lagi bersama mak ayah. Ibu bapa perlukan ruang privasi. Kasih sayang mak ayah ni bukan hanya pegang tangan masa berjalan, berpelukan, cium pipi, bahkan lebih dari tu.
Aurat ibu, ayah kita boleh tengok, aurat ayah, ibu kita boleh tengok. Kalau kita masih tidur bilik yang sama, kesianlah mak ayah kita untuk berkasih sayang.”
Sebenarnya bab ni saya tak salahkan anak, tapi salahkan mak ayah yang tak bertegas dan disiplinkan anak tidur bilik sendiri. Nak jadi apa sampai ada kes budak perempuan umur 14 tahun tidur dengan si bapak setiap malam!
PERSETUBUHAN YANG DIREDHAI ALLAH ADALAH MELALUI PERKAHWINAN
Gambar hiasan: HelloKerja.
Kemudian, saya sambung semula pasal pembiakan tadi.
“Bila persetubuhan berlaku dalam perkahwinan, Allah redha. Dapat pahala. Sama macam orang bersedekah.
Tapi! (Masa ni saya tekankan sungguh-sungguh).
1. ZINA? DOSA BESAR!
Bila hubungan seksual ni berlaku di luar perkahwinan, maka ia dinamakan Zina. Ya, dosa besar. Haram! Nak dekati pun Allah larang.
2. ROGOL? HUBUNGAN SECARA PAKSA ADALAH JENAYAH!
Tapi kalau hubungan tu dibuat secara paksa, ia dinamakan rogol. Rogol ni jenayah! Perbuatan jahat, kejam, jijik!
Sabit kesalahan, boleh dipenjara selama 20 tahun dan sebatan.”
Biasanya saya akan tunjuk demo macam mana sebatan dilakukan. Kemudian saya sambung lagi.
3. HUBUNGAN SEKSUAL BERSAMA GOLONGAN BAWAH UMUR ADALAH JENAYAH ROGOL!
“Tapi rogol ni bukan sekadar secara paksaan sahaja, ia juga dinamakan rogol walau hubungan seksual tu berlaku suka sama suka.
Contoh, pakwe dengan makwe ke, orang dewasa dengan budak perempuan ke, asal yang perempuan bawah umur 16 tahun, keluarganya buat report polis, sabit bersalah lelaki tu akan dipenjara dan disebat.
Nak ke meringkuk lama-lama dalam penjara atas kesalahan seperti tu? Ada tu baru pertama kali cuba buat, itupun sebab kawan-kawan ajak. Seronok dapat ‘kenduri’kan perempuan. Dah perempuan tu on, budak lelaki air naik atas kepalalah!
Sekali bila keluarga perempuan buat laporan polis, habis semua pelaku disumbat ke penjara. Tak berbaloi hidup macam ni.
DIDIK ANAK-ANAK SEBETULNYA MENGENAI HUBUNGAN SEKSUAL
Gambar hiasan: Facebook Wanita IKRAM Negeri Sembilan.
Hidup kau orang ni panjang lagi. Tuntut ilmu sungguh-sungguh. Seperti mana kita tak suka mak kita, kakak kita, adik perempuan kita diperlakukan seperti itu, begitu juga orang lain. Mereka juga punya wanita disekelilingnya.
Yang perempuan pula jaga diri elok-elok. Jangan mudah percaya janji manis lelaki. Tolong jadi pandai.
1. LARANG ANAK DARIPADA KELUARKAN PERKATAAN LUCAH
Lagi satu, kat sekolah jangan suka-suka hati dok sebut nak rogol kawan. Ingat perkataan tu boleh dibuat main? Kelakar? Ini sampai saya dengar budak darjah 1 pun dah berani sebut nak rogol kawan. Belajar dari siapa? Nak jadi penjenayah?
Bla bla bla.. Bla bla bla..”
Panjang sebenarnya ayat-ayat yang selalu saya gunakan untuk nasihat pelajar. Kalau saya sambung tulis lagi ni, mahu 30 minit baru habis baca.
Itu jika bersama murid sekolah rendah tahap dua, kalau dengan budak sekolah menengah, lagilah garang aku tekankan bab ni! Yang rasa kelakar pun sampai muka pucat lesi rasa takut.
2. JANGAN NORMALISASIKAN LAWAK LUCAH DALAM MASYARAKAT
Dia ingat semua benda boleh buat lawak.
Nak buat macam mana lawak lucah ni dah lama dinormalisasi. Dari segenap sudut kehidupan dilucahkan. Sampai bilalah muslim di Malaysia ni nak anggap serius benda ni.
Akhi Fairuz Al-Jengkawi,
Didik anak lelaki agar hormati wanita, lindungi mereka dan jangan sekali-kali ada niat merogol mereka. Ajar mereka jauhi pornografi dan segala lorong yang membawa ke arahnya.
#TukangCeramahBudakSekolah
“MEMANG SUSAH NAK JAWAB BILA ANAK TANYA, RISAU SALAH JAWAB…”
Menjengah di ruangan komen pula, rata-rata pengikutnya terutama golongan ibu bapa sangat berterima kasih dengan penerangan yang sangat jelas itu untuk memudahkan dan membantu mereka berkongsi dengan anak-anak di rumah.

Sumber: Facebook Akhi Fairuz Al-Jengkawi


‘Macam Patung Anak Beruang!’- Ibu Terkejut Lahirkan Bayi Seberat 6kg

Pasangan suami isteri dari Arizona, Amerika Syarikat gembira menyambut kelahiran bayi lelaki mereka yang seberat 6.4 kilogram (kg). Wanita itu melahirkan cahaya matanya ketika kandungannya berusia 38 minggu di Pusat Perubatan Bammer Thunderbird di Glendale, Arizona, 4 Oktober lalu.
Baca juga: Bayi Usia 2 Bulan Muntah Teruk Sebelum Tahu Dijangkiti Virus Covid-19

‘MACAM PATUNG ANAK BERUANG’- IBU TERKEJUT LAHIRKAN BAYI SEBERAT 6KG’
Menurut laporan Fox News, apa yang lebih menariknya ialah Finnley sudah boleh memakai pakaian untuk individu berumur enam hingga sembilan bulan. Doktor pada mulanya hanya menjangkakan bayi itu mempunyai berat kira-kira lima kg namun rupa-rupanya beratnya melebihi enam kg dan melebihi berat purata bayi baru lahir iaitu antara tiga hingga 3.6 kg.

“Air ketuban saya pecah ketika kandungan semakin berat, jadi pembedahan diawalkan sehari,” jelas Cary.

Tambahnya lagi, semua orang panik melihat situasi tersebut dan tidak mempercayai kerana terlalu besar dan gemuk seperti anak patung beruangnya.
“Semua orang panik seperti saya kerana tidak pernah melihat bayi yang besar dan saya tidak boleh mempercayainya. Begitu sempurna dan bulat dan cukup sifat. Dia seperti anak patung beruang kecil saya,” kata Cary.

Finnley merupakan anak ketiga dan dua lagi anak mereka, Devlen, 10, dan Everett, 2, juga dilahirkan menerusi pembedahan.
Bayi comel itu menghabiskan masa selama lapan hari di Unit Rawatan Rapi Neonatal (NICU), sebelum dibenarkan pulang ke rumah. Disebabkan bayi itu bersaiz besar, keluarganya perlu membeli lampin dan pakaian yang lebih besar untuknya
Jelas Cary juga dia dapat mengunjungi Finnley dan menjaganya semasa dia dimasukkan ke Thunderbird Banner dan meskipun penat kerana terlalu besar namun ia kenangan yang bernilai.

“Meskipun proses penyembuhan agak lambat tetapi saya melakukannya untuk bayi saya. Setiap kesakitan, darah dan air mata yang menumpahkan,” ujarnya.
Sumber: Fox News


Macam Umur 20-an, Siapa Sangka Pereka Fesyen Terkenal Vera Wang Dah Berusia 71 Tahun!

Mempunyai sosok tubuh yang langsing, kurus dan tegang merupakan impian setiap wanita yang sudah menginjak usia lanjut. Pasti pelbagai aktiviti kesihatan akan dilakukan bagi memastikan segala-galanya sempurna.
Seperti pereka fesyen yang terkenal ini, mempunyai tubuh genit dan gayanya ala wanita muda pasti ramai tidak menyangka dengan kenyataan bahawa dia sudah pun menginjak usia lebih 70 tahun.

Vera Wang yang merupakan pereka fesyen ini sebenarnya sudah pun berusia 71 tahun tetapi dengan bentuk fizikalnya itu menjadikan dia seperti seusia gadis berumur 20 tahun!
Masih Kelihatan Bertenaga

Vera Wang yang merupakan berdarah Asia ini semakin menarik perhatian warganet. Walaupun sudah berusia 71 tahun, beliau masih rancak mempamerkan badannya yang masih kencang dan mulus serta langsing di laman Instagramnya. Mungkin rakan sebayanya sekarang kian uzur, Wang seakan tidak dimamah usia.

Pemilik jenama antarabangsa Vera Wang ini menjadi perbincangan hangat dan perhatian warganet setelah berkongsi fotonya bergaya dengan streetwear di laman Instagram. Ia dilakukan selama menjalani masa kuarantin pandemik Covid-19 melanda Miami.
Meski memasuki usia senja, penampilannya kian mencuri perhatian kerana kelihatan seperti usia awal 30-an. Tambah lagi, dengan tubuh sebegitu juga sebenarnya sudah memiliki dua orang anak.
Rahsia Awet Muda
Menjadi kegilaan ramai, pastinya rahsia awet mudanya ingin diketahui oleh semua orang. Mari kita lihat apa rahsia awet muda Vera Wang.
1. Cukup tidur

Dalam sebuah temubual bersama Harper’s Bazaar 2012 lalu, Vera pernah memberitahu tentang rutin hariannya. Ia ternyata bukan seorang “morning person” atau seseorang yang biasa bangun pagi dan terbiasa bangun sekitar 8 pagi.
Namun demikian, Wang juga merupakan orang yang disiplin menjaga waktu tidur sekitar tujuh hingga lapan jam setiap malam. Setiap malam ia tidur sekitar pukul 1 atau 2 pagi.
2. Makanan sihat

Lazimnya beliau makan yogurt dan buah segar atau menggantikannya dengan telur dan sosej ayam. Salmon panggang dengan nasi merah dan lemon serta minum kopi, antara pilihannya.
Wang tak pernah melewatkan waktu makan. Beberapa menu yang biasa diambil ketika makan di siang hari lah adalah sashimi dengan nasi merah dan sayur-sayuran, brokoli kukus Cina dengan ayam dan nasi, atau artichoke salad atau ikan dari Sant Ambroeus.
Dan tentunya, beliau tidak mengambil minuman bersoda dan menggantinya dengan air putih. Wang memang tidak melewatkan waktu makan, termasuk makan malam, tetapi tegas mengawalnya tidak lebih dari pukul 7.30.
3. Rutin olahraga dan meditasi

Wang juga biasa meluangkan sedikit waktu untuk belajar meditasi dan berolahraga di pagi hari. Bukan aktiviti fizikal berat, tetapi dijalaninya secara rutin.
“Aku biasa mengangkat beban, tidak berat, hanya 1kg – 1.3 kg dan total lima minit,” kata dia.
4. Membahagiakan diri

Vera Wang merupakan pereka fesyen ternama yang sangat terkenal, tetapi ternyata beliau selalu meluangkan waktu untuk membahagiakan dirinya sendiri. Pada pagi setelah berolahraga dan meditasi, beliau biasa berendam dan merawat rambut serta kulitnya. Ketika pergi bekerja, beliau sangat jarang menggunakan pakaian formal.
Sumber : Sinar Plus


“Madu Bukan Untuk Bayi” – Ini Apa Ibu Bapa Perlu Tahu Tentang Penyakit Botulisme

Botulisme merupakan penyakit yang menyerang bayi yang boleh menyebabkan kelumpuhan badan dan menganggu otot serta sistem dalam badan. Walaupun jarang berlaku dan tidak ramai yang tahu mengenai penyakit ini, pencegahan awal perlu dilakukan oleh ibu bapa. Salah satu insiden yang boleh mengakibatkan penyakit ini adalah apabila ibu bapa memberikan makanan yang tidak boleh diberikan kepada bayi khususnya bawah umur 1 tahun.
[ALERT] MADU BUKAN UNTUK BAYI
Bermula dari pertengahan August sehingga Oktober 2018 terdapat 4 kes jangkitan Botulisme melibatkan bayi dilaporkan. Jangkitan yang menyerang saraf ini JARANG berlaku dan menimbulkan tanda tanya bagi anggota kesihatan. Siasatan yang dilakukan oleh Jabatan Kesihatan Texas mendapati ke empat empat mangsa di dapati TIDAK mempunyai sebarang pertalian,mereka tinggal di tempat yang berbeza.

Teka teki terjawab apabila keluarga mangsa mengesahkan telah memberi bayi bayi tersebut puting getah yang mengandungi madu yang di beli di Mexico. Berikutan insiden ini, FDA telah mengeluarkan amaran khas kepada ibu bapa dan orang dewasa untuk TIDAK memberikan puting getah yang mengandungi madu. Amaran turut dikeluarkan untuk TIDAK memberi madu kepada bayi yang berusia kurang dari 1 tahun.

BOTULISME
– Botulisme adalah penyakit serius yang berpunca dari toksin yang di rembeskan oleh bakteria Clostridium botulinum

– Madu mungkin tercemar dengan bakteria ini dan mengakibatkan jangkitan apabila spora masuk ke saluran penghadaman, tumbuh dan menghasilkan toksin.
– Toksin botulinum akan MENGHALANG saraf daripada melepaskan bahan kimia ( acetylcholine ) dan seterusnya mengakibatkan gangguan saraf termasuk lumpuh.
Selain dari madu, Botulisme juga boleh berpunca dari sumber lain termasuk makanan dalam tin dengan kandungan asid yang rendah dan jangkitan luka yang cemari dengan tanah.

Apakah gejala Botulisme?
– Gejala biasanya bermula dengan kelemahan otot yang mengawal mata, mata akan kelihatan kuyu dan tidak bermaya.
– Sekiranya saraf di muka, mulut dan tekak terjejas, bayi akan mengalami kesukaran untuk menghisap susu dan menelan..
– Apabila ia merebak ke tengkuk dan tubuh badan, bayi akan mengalami kesukaran untuk mengawal pergerakan kepala dan tengkuk . Seluruh tubuh badan akan menjadi lemah seperti pesakit lumpuh.
– Keadaan akan menjadi kritikal sekiranya Botulisme melemahkan otot-otot yang membantu dalam pernafasan.
– Situasi ini yang menjadikan penyakit ini sangat berbahaya dan boleh mengakibatkan KEMATIAN.

Bilakan Madu boleh diberikan?
Madu boleh diberikan kepada kanak-kanak berusia LEBIH setahun.
Pada ketika itu, kanak-kanak telah memiliki bakteria lain dalam saluran pencernaan mereka untuk mencegah bakteria botulisme tumbuh dan menghasilkan toksin.

Peringatan untuk masyarakat
– Peringatan ini di sampaikan agar ibu bapa berwaspada kerana produk puting getah bermadu ini mungkin boleh di dapati secara jualan di dalam talian.
– Infomasi ini juga penting sebagai pesanan kepada ibu bapa dan orang dewasa untuk mengelakkan pemberian madu kepada bayi berusia kurang dari 1 tahun.
Sumber : Public Health Malaysia


Maggi Royale Korean Spicy Beef, Mi Segera Paling Pedas?
Oh, benarkah? Antara pendapat yang saya pernah dengar, “Hidup sebagai seorang Melayu yang makan nasi berulamkan cili, mana mungkin mi segera ini dikatakan paling pedas!”.
Oh, tampak begitu yakin sekali kenyataannya. Usah terlalu sombong, belum cuba belum tahu!.

Rata-rata, masih ramai yang belum tahu tahap kepedasan Maggi Royale Korean Spicy Beef yang terbaru ini. Mari saya ceritakan pengalaman sendiri.
1 bungkus mengandungi 4 paket dengan harga RM7.95 di Aeon Big

Ini 5 Sebab Maggi Royale Korean Spicy Beef Ialah Mi Segera Paling Pedas Tahun Ini
1. Rasa Terbakar
Dalam Bahasa Inggeris, kita panggil ‘Burning Sensation’. Mula-mula, aromanya yang naik dahulu, terus menusuk ke  hidung. Tatkala hirupan kuah buat kali pertama, lidah bagaikan rasa terbakar. Menggelupur sementara, namun masih gagah menghirup kuah yang masih berbaki di dalam sudu.

Langit-langit rasa terbakar. Lidah juga rasa terbakar. Memang terasa kepedasannya!

2. Asyik Mahu Air
Begitu pedas hingga mulut asyik minta disuakan air. Habis air segelas, masih lagi belum hilang kepedasannya. Gelas demi gelas, habis sebotol air mineral 1.5 liter yang saya beli di kedai runcit sebentar tadi.
Pesan orang tua-tua, jika terasa pedas, jangan minum air sejuk. Ini kerana air sejuk tidak dapat menghilangkan rasa pedas. Cuba minum air suam!.

3. Mula Berpeluh
Awalnya, cuma dahi sahaja yang berpeluh. Kemudian, muka beransur merah dan pipi mula dibasahi keringat. Mujur tiada setitis peluh yang dapat peluang masuk ke dalam mangkuk Maggi saya untuk jadi perisa tambahan!.
Bagi yang ingin mencuba, sila sediakan tisu banyak-banyak!

4. Mengalir Air Mata
Bila terasa asyik mahu air untuk hilangkan pedas, dan muka sudah mula berpeluh, air mata keluar tanpa diundang. Ini bukan main-main. Bukan keluar atas sebab sedih, tetapi lahir dari rasa ‘lazat’ menahan kepedasan. Maaf, bila air mata mengalir, hidung juga mula mengeluarkan cecair!

5. Tidak Serik
Maaf, ini bukan tidak serik atau ketagihan dalam erti kata yang negatif. Ia cuma satu rasa ‘ingin lagi’ untuk menjamah Maggi Royale.
Walaupun tahu Maggi Royale ini pedas, saya masih lagi gagah mahu menghirup kuah sampai habis. Mengunyah hirisan daging yang ditambah dalam Maggi ini, sambil menghirup kuah, saya jadi lupa dengan keadaan sekeliling.
Rasa kepedasan yang cukup nikmat. Kalau ikutkan nafsu, rasa mahu satu paket lagi!
Korean Spicy Beef.. Gerenti Pedas!
Murah
Jika mahu dibandingkan dengan jenama mi segera Korea lain di pasaran, harga Maggi Royale Korean Spicy Beef ini adalah lebih murah. Dengan hanya RM2 satu paket (RM7.95 sebungkus, ada 4 paket), harga Maggi Royale Spicy Beef ini cukup berpatutan. Boleh jimat RM1 untuk sebungkus berbanding mi segera keluaran lain!

Resipi
Jika tidak punya masa, boleh masak begitu sahaja. Sebaliknya, jika ingin rasa kelazatan dan keenakan sebenar, saya cadangkan agar anda masukkan hirisan daging batang pinang berserta serbuk lada hitam. Pasti terangkat!
Boleh dapatkan resipi ini di MyResipi.com yang bertajuk Mee Korea dengan Daging Panggang.
Apa tunggu lagi? Mari dapatkan Maggi Royale Korean Spicy Beef dan rasai pengalaman ini sendiri!
Saya pasti anda akan berkata, “Betullah kata Norfa, Maggi Royale Korean Spicy beef ini memang sangat pedas!”.
Pusingan ke-2 : Sekali makan terasa nak lagi!
Nota: Entri ini ialah ‘Sponsored Post’ dari Maggi


Mahalnya ‘Harga Neraka’, Peniaga Guna ‘Marketing Maksiat’ (MARSIAT) Demi Kaut Untung

Demi mengejar keuntungan dalam membina empayar perniagaan, tanpa sedar diri telah melangkah dalam kancah dosa. Pelbagai strategi pemasaran digunakan untuk meraih perhatian pembeli termasuklah menggunakan cara ‘Marketing Maksiat (MARSIAT)’.
Sebagai seorang Muslim, sudah terang lagi bersuluh ianya salah di sisi agama Islam. Melalui perkongsian Ustazah Asmak Husin, peniaga kini semakin berani menggunakan strategi MARSIAT.

Justeru itu, beliau menasihatkan agar para peniaga menggunakan strategi ‘Marketing Dakwah (MARWAH)’ dalam berniaga. Untung dunia dapat, akhirat lagi berganda.
Baca juga: Tips ‘Packing’ Beg Pergi Tanah Suci Buat Muslimah, Balik Beg Tak Bertambah

HINDARI ‘MARSIAT’, DEKATI ‘MARWAH’ DALAM PERNIAGAAN

MAHALNYA HARGA NERAKA: “MARSIAT” ( MARKETING MAKSIAT)
Tegur salah tapi kalau tak tegur semakin menjadi-menjadi. Nampaknya dari sehari ke sehari semakin kreatif orang buat buat marketing supaya cepat tular dan dikenali.
Tapi yang paling sedih bila teknik “marsiat” (maketing + mujaharah bil maksiat) menjadi pilihan. Seronok agaknya apabila menampilkan aksi tidak senonoh yang mengundang kecaman dan perhatian kerana keberanian menampilkan aksi “luar biasa” dan memang lumrahnya bukan budaya masyarakat Islam.
“Takpe ustazah, dia banyak buat kebaikan, banyak derma, baik dengan ramai org baik dan asatizah dan bla bla..”
Saya tak kisah kebaikannya tapi apa yang kita kisah adalah apabila aksi tersebut ditonton ahli keluarga khususnya kanak-kanak dan remaja.
Bukan main aktivis seperti akhie fairuz dan lain-lain berjuang memberi kesedaran kepada masyarakat untuk mencegah salah laku seksual dan zina khususnya kepada anak-anak. Tapi mereka ini semakin menjadi-menjadi melakukan MARSIAT secara terbuka.
RASULULLAH SAW BERSABDA…
Rasulullah SAW bersabda yang bermaksud:
“Setiap umatku diberikan kemaafan melainkan golongan al-mujahirin. Sesungguhnya di antara perbuatan mendedahkan dosa itu adalah, seorang lelaki itu melakukan perbuatan dosa pada satu malam. Kemudian dia bangun pagi dalam keadaan Allah telah menutup keaiban dirinya. Lalu dia menceritakan kepada orang lain dengan katanya: ‘Wahai si fulan, semalam aku telah melakukan perbuatan dosa itu dan ini’. Sedangkan dia tidur dalam keadaan Allah menutup keaiban dirinya, lalu dia bangun dan mendedahkan apa yang Allah tutupkan daripada dirinya.” (Riwayat al-Bukhari – 6069)
GUNALAH CARA MARKETING + DAKWAH: MARWAH DALAM PERNIAGAAN
Gambar hiasan: Iluminasi.
Matlamat tidak menghalalkan cara sudah jelas. Sekali aksi kita ditayangkan kepada umum, ia kekal selama-lamanya dan sukar ditarik balik.
Dan untuk membuat MARSIAT harganya bukan murah tapi apa gunanya kerana ibarat menyediakan MLM dosa yang tidak berkesudahan.
Saya sarankan kepada para peniaga gunalah kreativiti, wang, usaha + JIHAD untuk melakukan MARKETING + DAKWAH: MARWAH. Untung dunia dapat, akhirat lagi berganda. Berniaga dapat, berdakwah pun tapau sekali.
Hidup kita ini singkat atas dunia ni. Di akhirat umur kita lagi panjang, sebab itu kita buat SMART PAHALA sebanyak mungkin. Buat kerja biar 2 in 1 tak apa. Kalau dapat banyak sekaligus in 1 lagi bagus.
“SEMOGA DAPAT MENGHASILKAN MARWAH SUPAYA MARSIAT TENGGELAM” – BUAT PENIAGA
Kita kalau tak berapa baik pun tapi jangan menjadi penyebab kepada orang lain buat tak baik. Saya pun tak baik juga tapi kita diajar supaya banyakkan berdoa supaya Allah tutup aib kita dan keluarga kita.
 Sebabnya aib terbuka ini bukan sahaja menjatuhkan kita tetapi mendorong ikutan orang lain. Tak terlarat rasanya nak tanggung dosa MLM ni.
Mari kita sama-sama berdoa supaya lebih ramai peniaga dikurniakan hikmah dan menghasilkan MARWAH supaya MARSIAT tenggelam. Ini juga jihad penting demi pembangunan generasi dan ummah.
Sumber: Facebook Ustazah Asmak Husin


Mahkamah Khas Nafkah Dah Mula Beroperasi. Dijangka Selesai Kes Dalam 6 Bulan

Mahkamah Rendah Syariah (Bahagian Nafkah) yang diluluskan kabinet sebelum ini telah mula beroperasi pada hari ini, 3 September di Dewan Mahkamah Rendah Syariah (MRS) Wilayah Persekutuan.
Menurut kenyataan rasmi yang diumumkan oleh Dr Mujahid Yusof Rawa, Pejabat Menteri di Jabatan Perdana Menteri (Agama) menggunakan pendaftaran kes pertama pada hari ini dengan nombor pendaftaran kod kes mahkamah 14005.

Sementara itu Hakim Syarie pertama yang diamanahkan mengendalikan kes di dewan MRS (Bahagian Nafkah) ialah Abdullah Zuhdee Ab Halim.
Dijangka Dapat Memendekkan Tempoh Selesai Kes Kepada 6 Bulan
Dalam kenyataan media tersebut, dijelaskan bahawa dengan beroperasinya MRS (Bahagian Nafkah) ini, ia dijangka akan memendekkan tempoh penyelesaian kes daripada 14 bulan kepada enam bulan.

Ini selari dengan tujuan penubuhan Mahkamah Perkahwinan, Hadhanah dan Nafkah ini untuk menyelesaikan secara sekali gus kerana kebiasaan amalan pada hari ini, proses untuk perceraian, proses menuntut nafkah dan hak penjagaan mengambil tempoh yang agak panjang.

“Pemerkasaan mahkamah syariah merupakan sebahagian daripada agenda utama kerajaan bagi memastikan penyampaian perkhidmatan keadilan dapat diberikan sebaik mungkin kepada masyarakat.”

Memastikan Hak Anak / Bekas Isteri Tidak Terabai
“Melalui Jabatan Kehakiman Syariah Malaysia (JKSM) dan Mahkamah Syariah Wilayah Persekutuan (MSWP), Program Pengkhususan Pengendalian Kes Hadhanah dan Nafkah serta Pewujudan Bahagian Penguatkuasaan dan Pelaksanaan diwujudkan,” katanya.
Dalam kenyataan tersebut, fasa pasca bicara selepas perintah yang dikeluarkan juga diberikan penekanan melalui program itu.
Jelasnya, ia selari dengan prinsip syariah yang digariskan dalam risalatul qada bahawa tugas mahkamah syariah tidak terhenti setakat mengeluarkan perintah bahkan perlu memastikan perintah yang dikeluarkan itu dilaksanakan sepenuhnya.
“Justeru pewujudan bahagian penguatkuasaan dan pelaksanaan bersama perjawatan bailif yang tiada di MSWP sebelum ini telah direncana dengan baik untuk program ini.
“Adalah diharapkan dengan permulaan pelaksanaan program ini pada hari ini, ia dapat menjadi pencetus kepada usaha pemerkasaan mahkamah syariah di seluruh negara dan mendapat kerjasama semua pihak untuk dilengkapkan serta direalisasikan sebagaimana pakej keseluruhan program yang dirangka”.

*Sumber: Dr Mujahid Yusof Rawa, Malaysia Dateline


Berkuasa Sita Harta Bekas Suami Culas, 5 ‘Fast Fact’ Tentang Mahkamah Khas Perkahwinan Yang Akan Beroperasi Mei Ini

Penubuhan Mahkamah Khas Perkahwinan, Hadhanah dan Nafkah dijangka akan beroperasi pada bulan Mei ini.
Rata-rata ramai netizen menyokong penubuhan Mahkamah Khas Perkahwinan ini kerana ia dikatakan membela hak bekas isteri dan anak-anak yang terabai.

Jom ketahui lebih lanjut tentang Mahkamah Khas Perkahwinan, Hadhanah dan Nafkah ini.

5 Fast Fact Tentang Mahkamah Khas Perkahwinan, Hadhanah Dan Nafkah
1. Inovasi Tangani Kelewatan Mahkamah Syariah
Antara tujuan utama penubuhan Mahkamah Khas Perkahwinan ini adalah bagi menyelesaikan masalah kelewatan penyelesaian kes di Mahkamah Syariah sehingga adakalanya menimbulkan keluhan di kalangan masyarakat awam, selain daripada dapat memastikan setiap perintah yang dikeluarkan dapat dilaksana dan dikuatkuasakan.

Dr Mujahid berkata, Mahkamah Perkahwinan, Hadhanah dan Nafkah ini bermaksud untuk menyelesaikan secara sekali gus kerana kebiasaan amalan pada hari ini, proses untuk perceraian, proses menuntut nafkah dan hak penjagaan mengambil tempoh yang agak panjang.
3. Diwujudkan Di 2 Peringkat
Mahkamah khas ini bakal diwujudkan di dua peringkat mahkamah iaitu Mahkamah Tinggi Syariah bagi tuntutan nafkah dan hadhanah (RM50,000 dan ke atas) yang dikenali sebagai Mahkamah Tinggi Khas Hadhanah dan Nafkah.
Manakala di peringkat mahkamah rendah pula, diwujudkan Mahkamah Rendah Khas Perkahwinan dan Mahkamah Rendah Khas Nafkah.
3. Diberi Kuasa Menyita Harta Bekas Suami Yang Culas Terhadap Nafkah
Antara isu yang paling banyak dikongsi berkaitan penubuhan Mahkamah Khas Perkahwinan ini di media sosial adalah berkaitan kuasa menyita harta bekas suami yang culas memberi nafkah kepada bekas isteri dan anak-anak.
Ini adalah bagi memastikan hak wanita dan anak-anak sentiasa terjaga.
Foto Kredit: huffingtonpost.com
4. Idea Penubuhan
Cadangan penubuhan mahkamah khas ini dicetuskan sendiri oleh Ketua Hakim Syarie MSWP, YAA Tuan Haji Ibrahim bin Deris ketika membentangkannya kepada Dato’ Seri Jamil Khir selaku Pengerusi Majlis Agama Islam Wilayah Persekutuan yang bertanggungjawab kepada mengenai hal ehwal Islam bagi Wilayah-wilayah Persekutuan.
5. Bakal Beroperasi Mei 2019
Menurut Dr Mujahid, setakat ini proses pengoperasian mahkamah berada pada peringkat akhir bagi mendapatkan pandangan daripada pelbagai pihak berhubung pentadbirannya, sebelum ia dibentangkan di mesyuarat Kabinet.
Ia dijangka akan mengambil sedikit masa lagi dan dijangka beroperasi bulan Mei 2019 ini.
Foto Kredit: vox.com

Inisiatif Yang Baik
Tentunya ini merupakan inisiatif yang baik, bukan?
Diharapkan sedikit sebanyak kes ini dapat membantu mengendalikan kes-kes pengabaian dengan lebih efisyen dan cepat, apatah lagi yang melibatkan kezaliman terhadap wanita dan anak-anak.


Mahu Mencuba Sesuatu Yang Baru, 6 Remaja Beranikan Diri Bertanding Dalam Pertandingan Memasak Anjuran MAGGI

Tahun ini, MAGGI® kembali lagi dengan Pertandingan Memasak Sekolah-Sekolah Menengah MAGGI® (MSSCC) 2022.
Platform pertandingan ini adalah kerjasama strategik antara MAGGI® dan Kementerian Pendidikan dengan lebih 341,000 pelajar dari 10,000 sekolah di Malaysia yang telah mengambil bahagian sejak tahun 1997.

Untuk pengetahuan anda, pertandingan ini bertujuan untuk memupuk minat memasak dalam kalangan pelajar sekolah sambil meningkatkan kesedaran tentang kesan jangka panjang amalan pemakanan yang seimbang untuk kesihatan.
Jom kami kongsikan serba sedikit tentang para pemenang dan hidangan istimewa mereka!

Miliki hobi yang sama – Alya Qaseh Ameena & Qurratul Ain

Dua orang pelajar tingkatan 2 dari SMK Pengerang Utama, Johor ini berkongsi hobi yang sama iaitu menonton rancangan memasak yang mendorong mereka untuk bersaing dalam pertandingan kulinari ini.
Kedua-dua pelajar yang ceria ini juga mengatakan bahawa ibu dan guru merekalah yang menjadi inspirasi dan tulang belakang dalam membimbing mereka, sekaligus memberikan sokongan untuk mereka terus meningkatkan kemahiran dalam memasak dan melanjutkan pelajaran dalam bidang kulinari.
Terinspirasi oleh masakan ayam percik tradisional oleh nenek Qurratul Ain serta tatkala Alya melancong ke Hatyai, maka terciptalah resepi Ayam Bakar MAGGI® dengan hidangan sampingan Salad Pazzta, bertemakan Sajian Seimbang, Tanda Sayang.
Sajian Seimbang Yang Unik – Vanessa Grace & Valentinna Ulau

Dari Barat ke Malaysia Timur, Vanessa Grace dan Valentinna Ulau dari SMK Bandar Sibu, Sarawak mempamerkan teknik memasak yang unik.
Dengan ibu dan guru mereka sebagai inspirasi, dua pelajar ini mempersembahkan hidangan Nasi Ulam Bersama Daging Salai MAGGI® di mana mereka menggunakan ulam atau sayur-sayuran segar yang dicampurkan bersama kelapa parut.
Nasi ulam yang berwarna-warni ini merupakan hidangan yang lazat ditambah dengan kiub pati Ikan Bilis MAGGI® dan diserikan dengan pewarna bersumberkan tumbuhan dan bunga. Manakala, hidangan daging salai pula dimasak di atas sabut kelapa, sekaligus memberikan aroma “salai” yang enak untuk dinikmati.
Hidangan Tradisional Istimewa – Nur Aleya Alesya & Damia Batrisyia

Kedua-dua pelajar yang berasal dari Melaka ini menyajikan hidangan istimewa dari kampung halaman mereka sebagai menu utama iaitu Asam Pedas Meletup Jenahak yang digandingkan dengan Sayur Goreng.
Kedengaran macam hidangan biasa, tapi istimewanya resepi ini adalah dari gabungan tumisan bawang putih yang digoreng sehingga wangi dan pes Sambal Tumis MAGGI® yang memberikan rasa masam dan pedas yang sempurna.
Memandangkan kedua-dua ibu bapa mereka mempunyai restoran masing-masing, Alesya dan Damia menjadikan mereka sebagai inspirasi dalam bidang masakan. Mereka berhasrat untuk mempunyai restoran mereka sendiri suatu hari nanti dan menjadikannya tempat makan paling viral di Malaysia!
Betul-betul memberi inspirasi kan kisah adik-adik ni semua? Admin berharap, pertandingan kulinari ini dapat diadakan saban tahun dan dapat mencungkil lebih banyak bakat cilik di Malaysia.
Untuk maklumat lanjut tentang Pertandingan Memasak Sekolah-Sekolah Menengah MAGGI® 2022, anda boleh layari laman web MAGGI®.